text: ”Sgt. Pepper’s Lonely Hearts Club Band” on lyhyt ja yksinkertainen kappale, jonka Paul McCartney kirjoitti juuri ennen sen äänittämistä. Hän suunnitteli kappaleen rockyhtyeen ja orkesterin yhdessä esitettäväksi. Kappaleen inspiraatiosta on erilaisia versioita. Erään mukaan Beatlesin kiertuemanageri Neil Aspinall olisi albumin äänityksissä ehdottanut, että yhtye toivottaisi albumin ensimmäisessä kappaleessa kuulijat tervetulleiksi ja vastaavasti viimeisessä jättäisi hyvästit. Hän sai tähän idean Paul McCartneyn konserteissa antaman esimerkin mukaisesti. Tämä olisi johtanut lyhyeen ”Sgt. Pepper’s Lonely Hearts Club Band (Reprise)” -kappaleeseen, joka on levyn toiseksi viimeinen raita. Kappaleen ja itse albumin nimestä McCartney kertoi Playboyn haastattelussa vuonna 1984:


title: Sgt. Pepper’s Lonely Hearts Club Band (kappale)

text: Itse albumin oli alun perin tarkoitus olla konseptialbumi lapsuuden muistoihin liittyen. Yhtye oli julkaissut teemaan liittyen singlen ”Strawberry Fields Forever”/”Penny Lane”, mutta tämän kappaleen myötä idea muuttui. Ennen laulun äänittämistä itse albumin nimeksi ei oltu vielä päätetty antaa "Sgt. Pepper’s Lonely Hearts Club Band". Kappale ja McCartneyn soittama kitarasoolo saivat vaikutteita Jimi Hendrixiltä, jonka konsertin McCartney oli nähnyt neljä kuukautta ennen laulun äänittämistä.


text: Kappale äänitettiin Abbey Road Studiosissa Lontoossa, studiossa numero 2. Soitinosuudet nauhoitettiin yhdessä sessiossa 1. helmikuuta 1967 ja lauluosuudet seuraavana päivänä. Yli kuukauden päästä, 3. maaliskuuta, mukaan lisättiin neljä käyrätorvea luomaan vaikutelmaa eräänlaisesta psykedeelisestä marssiyhtyeestä. Yksi soittajista, John Burden, on myöhemmin kertonut, ettei Beatlesin jäsenillä itselläänkään tuntunut olevan käsitystä siitä, miltä puhaltimien pitäisi kuulostaa. Ainoastaan Paul McCartney oli aktiivinen ja hyräili melodioita puhallinsoittajille sekä tuottaja George Martinille. Kun puhaltimet oli saatu nauhalle, äänitti McCartney vielä soolokitaraosuutensa.


text: Työ saatettiin loppuun 6. maaliskuuta, jolloin George Martin lisäsi McCartneyn pyynnöstä mukaan ääniefektejä. Välisoitossa kuultava yleisön nauru otettiin Beyond the Fringe -komediaduon vuoden 1961 esityksestä, jonka Martin oli itse nauhoittanut. Alun soittimien viritysäänet olivat puolestaan peräisin samalla albumilla olevan ”A Day in the Life” -kappaleen äänityksistä. Äänet oli otettu nauhalle 10. helmikuuta, koska niille ajateltiin olevan mahdollisesti käyttöä myöhemmin. Aivan lopussa kuultava kirkuminen taas otettiin Beatlesin omasta esiintymisäänitteestä, joka oli nauhoitettu Hollywood Bowlissa elokuussa 1965. Mukana on myös ääniä, joissa yleisö istuutuu sekä taputtaa. Nämä, sekä erään lähteen mukaan myös ihmisten nauru, otettiin EMIn kokoelmista. Kyseisten ääninauhojen nimet olivat "Volume 28: Audience Applause and Atmosphere", "Royal Albert Hall and Queen Elizabeth Hall" ja "Volume 6: Applause and Laughter". Efektien asettamiseen kului useampi tunti, sillä sessio alkoi kello 19.00 ja päättyi seuraavan vuorokauden puolella 0.30.


text: Kappale miksattiin kahdessa osassa; ensimmäinen oli 2. helmikuuta ja toinen samana päivänä efektien asettamisen kanssa, 6. maaliskuuta 1967. Siitä otettiin kaikkiaan kahdeksan stereo- ja kaksi monomiksausta.


text: Kappaleen sävellaji on G-duuri ja tahtilaji 4/4. Kappale etenee muodossa: Melodialtaan kappaleen on sanottu muistuttavan talking blues -genreä. Lauluharmomiat ovat Beatlesille tyypilliset, samantyyliset kuin esimerkiksi kappaleessa ”Eight Days a Week”.


text: Kappale ilmestyi "Sgt. Pepper’s Lonely Hearts Club Band" -albumin avausraitana Britanniassa 1. kesäkuuta 1967 ja Yhdysvalloissa päivää myöhemmin. Se on eräänlainen intro albumille. Kappaleen stereoversiossa yleisön äänet sekä soolokitara oli miksattu kovemmalle kuin monoversiossa.


text: Laulun ilmestyessä Beatles esiintyi siinä raskaampana kuin koskaan ennen. Tenho Immonen kuvaakin kappaletta kirjassaan "The Beatles – Suuri historia" ”eräänlaiseksi varieteeorkesterin ja heavy rockin väliseksi fuusioksi”. Kolme päivää albumin ja kappaleen julkaisun jälkeen Paul McCartney ja Beatlesin kitaristi George Harrison menivät Lontoon Saville Theatreen katsomaan inspiraation antaneen Jimi Hendrixin konserttia, ja suureksi yllätyksekseen he huomasivat Hendrixin aloittavan esiintymisensä coverilla ”Sgt. Pepper’s Lonely Hearts Club Bandista”.


text: Britanniassa ja Yhdysvalloissa kappaletta ei alun perin julkaistu singlenä, mutta Alankomaissa se saavutti singlelistalla sijan 2 kesällä 1967. "Sgt. Pepper’s Lonely Hearts Club Bandin" lisäksi kappale on julkaistu kokoelma-albumilla "The Beatles 1967–1970" ja soundtrackilla "Yellow Submarine Songtrack". Laulusta ovat Jimi Hendrixin lisäksi tehneet cover-version muun muassa Bryan Adams, Kelly Clarkson, Cheap Trick ja Bill Cosby.


text: Toukokuussa 1979 McCartney, Harrison ja Ringo Starr esittivät kappaleen Eric Claptonin ja Harrisonin ex-vaimon Pattie Boydin häissä.


text: Vuonna 1978 ”Sgt. Pepper’s Lonely Hearts Club Band” julkaistiin singlenä yhdessä sikermänä sitä albumilla seuraavan ”With a Little Help from My Friendsin” kanssa. B-puolella oli ”A Day in the Life”.


text: Singlen julkaisu tuli ajankohtaiseksi, kun "Sgt. Pepper’s Lonely Hearts Club Band" -elokuva ilmestyi. Singlen julkaisi Yhdysvalloissa 14. elokuuta Capitol ja Britanniassa 30. syyskuuta Parlophone. Se saavutti Yhdysvaltain Billboard-listalla seitsemän viikon aikana korkeimmillaan sijan 71 sekä heikommat sijoitukset Cashboxin ja Record Worldin listoilla. Britanniassa se oli kolmen listaviikon aikana parhaimmillaan sijalla 63. Alankomaissa sama single saavutti vuonna 1987 sijan 92.


text:
A-puoli
B-puoli


title: Asiakasdialogi

text:
Asiakasdialogi tarkoittaa kaksisuuntaista viestintää yrityksen ja asiakkaiden välillä. Molemminpuolinen tärkeiden tietojen jatkuva vaihtaminen lujittaa asiakassuhdetta ja edesauttaa asiakasviestinnän kustannusten kohdentamista. Nykyaikana yrityksen on avattava useita kanavia asiakasdialogia varten. Asiakas on saatava innostumaan kokemustensa jakamisesta ja kommunikointikanavat on luotava mahdollisimman yksinkertaisiksi ja käyttökelpoisiksi.
Parhaimmillaan asiakasdialogi tuo esille asioita, joita tehdään väärin tai se antaa tietoa, miten niitä voidaan tehdä paremmin. Se voi myös tuoda uusia ideoita tai tuotteiden uusia esittelytapoja. Asiakasdialogilla on mahdollista saavuttaa entistä syvempää asiakasuskollisuutta ja parantaa halukkuutta asioida yrityksen kanssa. Tutkimusten mukaan asiakkaiden tyytyväisyys lisääntyy dialogin kautta, ja tuote/palvelu saa lisäarvon onnistuneen asiakasdialogin kautta. Asiakastyytyväisyys ilmenee dialogissa, jolloin saatu palaute on ajanmukaisempaa kuin varsinaisissa asiakastyytyväisyysmittauksissa.
Asiakasdialogin on tapahduttava asiakkaan ehdoilla. Yrityksen on oltava aktiivinen, ja asiakasyhteydenottojen on oltava säännöllisiä. Näin yritys saa selville, kuinka asiakkaat kokevat palvelut, ja samalla voidaan kartoittaa uusia ja muuttuneita vaatimuksia.


title: Gunnar Mårtenson

text: Gunnar Gustaf Mårtenson (10. elokuuta 1907 Porvoon maalaiskunta – 21. huhtikuuta 1975 Helsinki) oli suomalainen toimittaja, pakinoitsija ja ruotsin kielellä kirjoittanut kirjailija. Hän käytti nimimerkkejä "Tuus", "Game & Tuus", "Tuus & Game" ja "Tuus och Game".


title: Gunnar Mårtenson

text: Mårtensonin vanhemmat olivat kansakoulunopettaja Hjalmar Mårtenson ja Ellen Forsström. Hän pääsi ylioppilaaksi 1926 Porvoon lyseosta ja valmistui filosofian maisteriksi 1932. Mårtenson oli aluksi toimittajana eri ruotsinkielisissä lehdissä 1927-1936 muun muassa Wiborgs Nyheter-lehden päätoimittajana 1935–1936. Tämän jälkeen hän oli Suomen Tietotoimiston palveluksessa ensin toimitussihteerinä 1936–1952 ja sitten ruotsinkielisen osaston toimituspäällikkönä 1952–1972. Mårtenson oli Finlands svenska publicistförbundin hallituksen jäsennenä ja varapuheenjohtajana 1945–1958 sekä toimitti myös kyseisen yhdistyksen "Lucifer"-nimistä joululehteä 1943–1959.


title: Gunnar Mårtenson

text: Mårtensonin kirjallinen tuotanto käsitteli pääasiassa Porvoota ja sen historiaa sekä runoilija J. L. Runebergin elämänvaiheita. Hän kirjoitti myös teoksia suomalaisesta taidekäsityöstä sekä tilaustöinä muutamia historiikkeja. Hän kirjoitti pakinoita Hufvudstadsbladetiin nimimerkillä "Tuus".


title: Multi-touch

text:
Multi-touch on tietotekniikassa käytetty termi, jolla tarkoitetaan kosketukseen reagoivan pinnan (kosketuslevy tai kosketusnäyttö) kykyä tunnistaa useampi kuin yksi kosketuspiste.
Monipistetunnistusta käytetään usein edistyneisiin toimintoihin, kuten nipistys-zoomaukseen tai kahden sormen vieritykseen. Multi-touch-teknologian katsotaan syntyneen vuonna 1982, kun Toronton yliopiston syöttölaitteiden tutkimusryhmä kehitti ensimmäisen multi-touch-syöttölaittejärjestelmän. Järjestelmä käytti huurrelasipaneelia, jonka taakse oli asennettu kamera. Kun sormi tai useita sormia painettiin lasille, kamera havaitsi tapahtuman yhtenä tai useampana mustana pisteenä muuten valkoisella taustalla, mikä mahdollisti syötteen rekisteröinnin. Koska pisteen koko riippui paineesta (kuinka kovaa henkilö painoi sormeaan lasia vasten), järjestelmä oli myös kohtuullisen paineherkkä. Multi-touch-näyttöjen kehitykselle tärkeää oli vuosia aiemmin tapahtunut kapasitiivisen teknologian kehitys, jolloin monen kosketuksen rekisteröimiseen ei tarvittu enää kohtalaisen suurikokoista kameraa lasin takana, vaan tunnistus tapahtui kapasitanssin avulla


title: Multi-touch

text: Apple on myynyt useita tuotteita, jotka hyödyntävät multi-touch-tekniikkaa (näkyvimmin iPhone ja iPad). Lisäksi Apple omistaa useita patentteja liittyen multi-touch-tekniikan täytäntöönpanoon käyttäjärajapinnoissa. Apple yritti lisäksi rekisteröidä "Multi-touch"-tavaramerkin Yhdysvalloissa. Yhdysvaltojen patentti- ja tavaramerkkitoimisto kuitenkin epäsi tavaramerkin, koska se piti termiä yleisenä.


title: Paul Nyberg

text: Paul Bernhard Nyberg (4. tammikuuta 1889 Porvoo – 28. joulukuuta 1968 Helsinki) oli suomalainen kirjastonhoitaja ja ruotsin kielellä kirjoittanut kirjailija.


title: Paul Nyberg

text: Nybergin vanhemmat olivat lehtori Berndt Axel Nyberg ja Zachris Topeliuksen tytär Aina Sofia Topelius. Hän pääsi ylioppilaaksi 1907 Porvoon suomalaisesta yhteiskoulusta ja valmistui Helsingin yliopistosta filosofian kandidaatiksi 1917. Nyberg väitteli 1932 tohtoriksi Åbo Akademissa; väitöskirja aineena oli Sipoon historia.


title: Paul Nyberg

text: Nyberg oli Helsingin yliopiston kirjaston palveluksessa 1911–1957 aluksi amanuenssina ja viimeksi ylikirjastonhoitajana. Hän oli myös Tieteellisten seurojen kirjaston hoitaja 1909–1946 ja Herttoniemen museon intendentti 1924–1958. Nyberg sai professorin arvonimen 1957.


title: Paul Nyberg

text: Nyberg oli Svenska Litteratursällskapetin johtokunnan jäsen 1945–1964, Finlands svenska författareföreningin varapuheenjohtaja 1945–1950 ja Nordiska författarrådetin jäsen 1945–1949.


title: Paul Nyberg

text: Nyberg toimitti useita kirjailija Zachris Topeliuksen teoksia, elämäkerrallisia muistinpanoja ja kirjekokoelmia


title: Toivo Rapeli

text: Toivo Rapeli (12. heinäkuuta 1903 Johannes – 20. lokakuuta 1995 Helsinki) oli suomalainen rovasti, kanslianeuvos ja kirjailija.


title: Toivo Rapeli

text: Rapeli toimi Muolaan seurakunnan kirkkoherrana 1938–1949. Hän oli sitten evankelisen herätysliikkeen keskusjärjestön Suomen Luterilaisen Evankeliumiyhdistyksen toiminnanjohtajana yli 20 vuoden ajan.


title: Bohemia

text: Bohemia voi tarkoittaa seuraavia:


title: Aina Oterdahl

text: Aina Johanna Oterdahl (20. maaliskuuta 1886 Helsinki – 11. helmikuuta 1968 Helsinki) oli suomalainen ruotsin kielellä kirjoittanut kirjailija. Hän käytti nimimerkkejä "Karr" ja "Petra".


title: Aina Oterdahl

text: Oterdahlin vanhemmat olivat Axel Rudolf Oscar Nicolaus Oterdahl ja Elin Hildur Pauline Haglund.


title: Tor Weckström

text: Tor Verner Weckström, kirjailijanimi Ulf Stenskär (26. kesäkuuta 1919 Turku – 22. toukokuuta 1968 Helsinki) oli suomalainen ruotsin kielellä kirjoittanut kirjailija.


title: Tor Weckström

text:
Nimellä "Tor Weckström":
Nimellä "Ulf Stenskär":


title: Saga Palmgren-Lindroos

text: Saga Ingeborg Palmgren-Lindroos (ent. "Lindroos-Palmgren", ent. "Therman", o.s. "Lindroos"; 9. marraskuuta 1910 Helsinki – 5. toukokuuta 1968 Pernaja) oli suomalainen ruotsin kielellä kirjoittanut kirjailija.


title: Saga Palmgren-Lindroos

text:
Nimellä "Saga Palmgren-Lindroos":
Nimellä "Saga Lindroos-Palmgren":
Nimellä "Saga Therman":


title: Seth Östling

text: Jarl Seth Amatius Östling (4. marraskuuta 1899 Maarianhamina – 2. marraskuuta 1967 Helsinki) oli suomalainen ruotsin kielellä kirjoittanut kirjailija.


title: Nicken Malmström

text: Nicken Malmström (19. helmikuuta 1897 Moskova – 26. heinäkuuta 1967 Helsinki) oli suomalainen ruotsin kielellä kirjoittanut kirjailija.


title: Nicken Malmström

text: Filosofian maisteri Malmström toimi äidinkielen opettajana Helsingissä 1934-1939 ja sienitieteilijänä Helsingin yliopiston kasvitieteen laitoksella 1949-1964.


title: Nicken Malmström

text: Malmström oli runoilijana 30-lukulainen pessimistinen modernisti, mutta julkaisi myös aforismeja ja novellikokoelman.


title: Noonio

text: Noonio eli nonius on monissa mittalaitteissa käytettävä lukematarkkuutta parantava asteikko.


title: Noonio

text: Esimerkiksi työntömitan varsinainen asteikko on tyypillisesti jaettu millimetreihin. Noonio on varsinaisen asteikon rinnalla oleva ja sen suhteen liikkuva 9 mm pituinen asteikko, joka on jaettu 10 jako-osaan. Noonion nollakohta osoittaa täysien millimetrien määrän ja se noonion jakoviiva, joka sattuu täsmälleen samalle kohdalle jonkin pääasteikon viivan kanssa, osoittaa täysien millimetrien yli olevien kymmenesosien määrän.


title: Noonio

text: Noonio on saanut nimensä portugalilaisen matemaatikon Pedro Nunesin mukaan, vaikka sen keksijänä pidetään ranskalaista Pierre Vernieriä. Joissakin kielissä, kuten englannissa, noonio onkin nimetty Vernierin mukaan.


title: O. Jones

text: Ossian Fridolf Engblom (2. helmikuuta 1897 Parainen – 9. heinäkuuta 1967 Parainen) oli suomalainen ruotsin kielellä kirjoittanut näytelmäkirjailija joka käytti nimimerkkiä O. Jones.


title: O. Jones

text: Nimimerkillä "O. Jones":


title: Twister

text: Twister tarkoittaa seuraavia asioita:


title: Greta von Frenckell-Thesleff

text: Greta von Frenckell-Thesleff, oik. nimi "Margareta Lovisa Thesleff" (2. heinäkuuta 1881 Perniö – 28. joulukuuta 1967) oli suomalainen kirjallisuudentutkija ja ruotsin kielellä kirjoittanut kirjailija.


title: Greta von Frenckell-Thesleff

text: Hän kuului von Frenckell -aatelissukuun ja oli vuorineuvos Rafael von Frenckellin sekä poliitikko Erik von Frenckellin sisko. Greta von Frenckell oli naimisissa vuodesta 1903 filosofian tohtori ja diplomaatti Rolf Thesleffin kanssa.


title: Greta von Frenckell-Thesleff

text:
Nimellä "Greta von Frenckell-Thesleff":
Nimellä "Greta Thesleff":


title: Barbie: Joutsenlampi

text: Barbie: Joutsenlampi on vuonna 2003 valmistunut Barbie-elokuva, joka jatkaa Barbie-elokuvasarjaa. Elokuva on toteutettu tietokoneanimaatiolla, kuten ja . Elokuvassa on Pjotr Tšaikovskin musiikkia ja balettikohtauksia kuten Pähkinänsärkijässä. Elokuva perustuu klassiseen balettiin Joutsenlampi.


title: Barbie: Joutsenlampi

text: Esinäytöksessä Shelly on Barbien pitämällä leirillä eikä saa unta. Barbie huomaa sen ja menee Shellyn seuraksi katselemaan tähtiä. Barbie alkaa kertoa tarinaa tytöstä, joka muuttui joutseneksi. Elokuvassa siirrytään oikeasta maailmasta Barbien satuun.


title: Barbie: Joutsenlampi

text: Pienessä kylässä elää tyttö nimeltä Odette. Hän on kylän leipurin tytär ja auttaa usein leipomisessa. Kerran kun Odetten isä on poissa, ilmestyy kaupunkiin yksisarvinen, jonka asukkaat aikovat tappaa. Odette lähtee seuraamaan yksisarvista, joka menee sisään aukaisemaansa salaiseen käytävään. Odette kerkeää parahiksi ennen kuin sisäänkäynti menee umpeen. Odette huomaa olevansa taikametsässä, jossa eläimet osaavat puhua. Hän onnistuu vanhassa kivessä olevalla taikakiteellä vapauttamaan yksisarvisen, Lilan, joka oli juuttuneena pensaikkoon. Pian Odette tapaa metsän Keijukaiskuningattaren, joka kertoo ilkeästä serkustaan Rothbartista, joka haluaa koko metsän itselleen. Pian Odette ja Lila törmäävätkin Rothbartiin, joka muuttaa Odetten joutseneksi. Keijukaiskuningatar onnistuu murtamaan taian, mutta vain yön osalta. Sen jälkeen Odette on siis päivisin joutsen ja öisin ihminen.


title: Mirkka Metsola

text: Mirkka Metsola (s. 21. helmikuuta 1981) on suomalainen vaatesuunnittelija. Artenomiksi valmistunut Metsola työskenteli opintojensa ohella alansa huippunimien parissa ja perusti omaa nimeään kantavan vaatemerkin "Mirkka Metsola" vuonna 2009. Metsolan design ammentaa alakulttuureista, musiikista, sarjakuvista, valokuvataiteesta ja elokuvista.


title: Mirkka Metsola

text: Metsola oli mukana "Muodin huipulle" -ohjelmassa.


title: Memorial Album for Johnny Ace

text: Memorial Album for Johnny Ace on ko. yhdysvaltalaisen rhythm and blues -laulajan, pianistin ja mustan musiikin ehkä ensimmäisen supertähden muistolle omistettu monofoninen kokoelma-albumi vuodelta 1981.


title: Memorial Album for Johnny Ace

text: Levy-yhtiö on Ace Records. Singleinä julkaistujen kappaleiden alkuperäinen levy-yhtiö on houstonilainen Duke Records ja tämän Englannissa tehdyn albumin lupa on saatu MCA Recordsilta. Osallisena on myös Swift Records, 3 Kentish Town Road, London.


title: Memorial Album for Johnny Ace

text: Kansitekstin on laatinut Dzondira LaIsac.


title: Memorial Album for Johnny Ace

text: Albumin on masteroinut Bob Jones Wembleyn Music Centren studiossa. Kansitaiteen on tehnyt Waldo's.


title: Memorial Album for Johnny Ace

text: Albumilla on mukana kolme Johnny Acen ykköshittiä Yhdysvaltain R&B-listalla: "My Song", "The Clock" sekä suurin hitti "Pledging My Love". Muita hyvin menestyneitä kappaleita ovat "Angel" ja "Never Let Me Go".


title: Memorial Album for Johnny Ace

text: Johnny Acen menestyslevyt olivat enimmäkseen pehmeitä ja sielukkaita blues/R&B-balladeja. Tällä albumilla on mukana myös vauhdikkaampia esityksiä, kuten "Don't You Know", "No Money", "Follow the Rule" ja "You've Been Gone So Long".


title: Memorial Album for Johnny Ace

text: Big Mama Thorntonin kanssa duetoitua kappaletta "Yes Baby" ei ole aikaisemmin julkaistu albumilla.


title: Memorial Album for Johnny Ace

text: "Ace's Wild" ja "Burley Cutie" ovat soitinkappaleita.


title: Memorial Album for Johnny Ace

text: Useimmilla raidoilla taustayhtyeenä on Johnny Boardin orkesteri. Kappaleilla "The Clock" ja "Angel" taustayhtye on kuitenkin Beale Streeters ja kappaleella "Please Forgive Me" Johnny Otisin orkesteri.


title: Memorial Album for Johnny Ace

text: Laulujen julkaisija on Leeds Music paitsi kappaleen "Pledging My Love" osalta Chappell Music Ltd. ja "No Money" osalta Copyright Control.


title: Kirjoituksia kreikkalaisista

text: Kirjoituksia kreikkalaisista on kokoelma Friedrich Nietzschen kirjoituksia. Kirjoitukset on suomentanut Pekka Seppänen ja teoksen on julkaissut Summa vuonna 2006.


title: Kirjotupsukas

text: Kirjotupsukas ("Orgyia recens") on helposti tunnistettava, mutta harvinainen ja vähälukuinen perhoslaji.


title: Kirjotupsukas

text: Kirjotupsukkaan koiras on yleisväritykseltään tummanruskea yöperhonen. Etusiiven kärjessä on etureunan puolella oranssi-valkoinen laikku ja takareunan puolella pienempi valkoinen laikku. Siipien poikki kulkevat tummanruskeina ulompi ja sisempi poikkiviiru, joiden välissä on laaja, tummanruskea ja valkoreunainen keskitäplä. Tyvipoikkiviiru on ulospäin kaartuva ja valkoisenkirjava. Takasiivet ovat suklaanruskeat ja niissä on vaaleat reunaripset. Tuntosarvet ovat näyttävän kaksoiskampahampaiset. Koiraan siipiväli on 28–33 mm.


title: Kirjotupsukas

text: Tupsukkaille tyypilliseen tapaan naaras on täysin siivetön, huomattavan tukevaruumiinen ja noin 15–19 mm pituinen hyönteinen. Sen ruumis on kauttaaltaan harmaiden karvamaisten suomujen peittämä.


title: Kirjotupsukas

text: Toukka on villakkaille tyypilliseen tapaan värikäs ja karvainen. Toukan pohjaväri on musta ja siinä on leveät oranssit pitkittäisjuovat. Jaokkeiden 4–7 selkäpuolella on tuuheat oranssinruskeat karvatupsut ja muissa jaokkeissa parilliset, vaaleankeltaiset karvakiehkurat. Pään molemmin puolin on pitkät, eteenpäin suuntautuneet mustat karvatupsut ja toukan peräpäässä on mustasta karvatupsusta muodostuva sarvi. Muutoin toukan pinnassa on kiehkuroittain vaaleita karvoja. Täysikasvuinen toukka on 30–40 mm pitkä.


title: Kirjotupsukas

text: Euraasialainen laji, jota tavataan Pohjois-Espanjasta Keski-Euroopan ja Venäjän poikki Japaniin. Etelä- ja Itä-Suomessa havainnot jäävät melko kapealle vyöhykkeelle etelärannikolta likimain Rauma-Ilomantsi-linjalle, mutta Pohjanmaan rannikkoa pitkin lajia tavataan ainakin Oulun korkeudelle saakka. Sen sijaan lounaisrannikolta ja Turun saaristosta se puuttuu kokonaan. Perhoset lentävät kesäkuun alusta heinäkuun alkuun.


title: Kirjotupsukas

text: Kirjotupsukasta tavataan pääasiassa kosteissa lehtimetsissä ja soilla, mutta myös kosteissa notkelmissa, hakkuuaukeilla ja voimalinjojen alusilla. Esiintymät ovat aina hyvin paikallisia. Koiraat lentävät päivällä, etenkin ennen puoltapäivää kirkkaassa auringonpaisteessa korkealla maanpinnan yläpuolella etsien naaraita. Naaraat pysyttelevät paikoillaan entisen kotelokoppansa päällä ja kutsuvat koiraita luokseen tuottamiensa feromonien avulla.


title: Kirjotupsukas

text: Parittelu kestää noin tunnin, minkä jälkeen naaras munii kotelokoppansa päälle 250–800 munaa, jotka se peittää takaruumiinsa alapinnalta irtoavalla karvoituksella. Munat kuoriutuvat 2–3 viikkoa myöhemmin ja pienet toukat levittäytyvät ympäristöön heittäytymällä silkkirihman avulla tuulen mukaan. Toukat kasvavat aluksi hitaasti ja talvehtivat rullatun lehden sisällä. Toukat ovat aktiivisia päivällä eivätkä piilottele. Täysikasvuisia toukat ovat kesäkuun alussa ja ne koteloituvat tukevan kotelokopan sisään noin puolen metrin korkeudelle maanpinnasta. Aikuiset perhoset kuoriutuvat koteloista aamupäivällä viikon-kahden kuluessa.


title: Kirjotupsukas

text: Toukat syövät monia lehtipuita, pensaita ja varpuja.


title: Mizuto Hirota

text: Mizuto Hirota (, s. 4. toukokuuta 1981) on japanilainen vapaaottelija. Hän piti hallussaan World Victory Roadin Sengoku kevyensarjan titteliä vuodesta 2009 aina 2010 saakka. Sitä ennen Hirota voitti Cage Forcen kevyensarjan mestaruuden vuonna 2008. 31. joulukuuta 2009 Hirota kärsi vakavan loukkaantumisen Dynamite!! 2009 ottelussa Shinya Aokia vastaan. Hirota ei suostunut luovuttamaan jäätyään käsilukkoon, jonka jälkeen Aoki katkaisi Hirotan käden. Hän oli yli vuoden poissa kehästä, kunnes palasi 26. elokuuta 2011 ottelemaan Deep-organisaation mestaruudesta kevyessäsarjassa. Hirota voitti myös ottelun Katsunori Kikunoa vastaan tuomariäänin.


title: Tuhkakarvajalka

text: Tuhkakarvajalka ("Dicallomera fascelina") on harmaa, Suomessa harvinainen yöperhonen.


title: Tuhkakarvajalka

text: Tuhkakarvajalka on harmaa yöperhonen, jonka naaras on selvästi koirasta kookkaampi. Siipien pohjaväri on vaaleanharmaa ja etusiipi on kauttaaltaan pienten mustien täplien kirjoma. Sisempi ja ulompi poikkiviiru erottuvat selvästi. Ne ovat varsinkin etureunastaan mustat ja niissä on oranssinruskeaa varjostumaa. Poikkiviirujen väliin jää tumma, reunaltaan vaalea keskitäplä. Takasiivet ovat vaaleanharmaat ja niissä on himmeä, tumma keskitäplä. Koiraan tuntosarvet ovat tuuhean kaksoiskampahampaiset. Naaraan tuntosarvet ovat ohuemmat, ruumis rotevampi ja siivet muodoltaan pitemmät ja kapeammat, kuin koiraalla. Pohjoisessa perhoset ovat pohjaväriltään tummemman harmaita. Karvajaloille tyypilliseen tapaan lepäävä perhonen pitää etummaista, tuuhean harmaakarvaista raajapariaan ojennettuna eteenpäin. Siipiväli on koiraalla 34–40 mm ja naaraalla 37–53 mm.


title: Tuhkakarvajalka

text: Toukka muistuttaa melko paljon rämekarvajalan ("Gynaephora selenitica") toukkaa. Se on musta ja kauttaaltaan valkoisten tai kellertävien karvojen peittämä. Selkäpuolella on viisi mustaa tuuheaa karvatupsua, jotka ovat sivuilta valkoiset. Pään molemmin puolin on lyhyet, eteenpäin suuntautuneet mustat tupsut ja toukan peräpäässä on pitkä ja tuuhea musta karvatupsu. Täysikasvuinen toukka on 40–45 mm pitkä.


title: Tuhkakarvajalka

text: Tuhkakarvajalan levinneisyys ulottuu Keski- ja Pohjois-Euroopasta Venäjän poikki Itä-Siperiaan. Suomessa sitä tavataan paikoittaisena koko maassa, joskin laji on selvästi yleisempi etelä- ja keskiosissa. Perhoset lentävät yhtenä sukupolvena kesä-heinäkuun vaihteesta elokuun alkuun.


title: Tuhkakarvajalka

text: Tuhkakarvajalka viihtyy sekä kosteilla että kuivilla avoimilla paikoilla ja saattaa olla hyvinkin runsaslukuinen. Koiraat aloittavat lennon yleensä vasta puolen yön aikoihin tai aamuyöllä, mutta naaraat lähtevät liikkeelle jo illan tullen. Koiraat tulevat valolle, naaraat hyvin harvoin. Aikuinen perhonen on lyhytikäinen eikä nauti ravintoa.


title: Tuhkakarvajalka

text: Naaras munii 150–200 munaa muutaman kymmenen munan ryhmiksi oksille. Munarykelmään tarttuu tummanharmaata karvaa naaraan takaruumiin kärjen tupsusta. Nuoret toukat elävät ryhminä ja talvehtivat. Keväällä toukat itsenäistyvät ja syövät ravintokasviaan ympäri vuorokauden. Helpoimmin toukkia löytää alkukesästä öisin. Toukat ovat täysikasvuisia kesäkuun alkupuolella ja pohjoisimmilla elinalueillaan saattavat talvehtia vielä uudelleen ennen koteloitumistaan. Kotelo on läpikuultavan ja toukkakarvoilla suojatun kotelokopan sisällä maassa tai kasvin varrella.


title: Tuhkakarvajalka

text: Toukka on monilla lehtipuilla ja varvuilla elävä polyfagi.


title: South Park Rally

text: South Park Rally on australialaisen Tantalus Median kehittämä ja Acclaimin vuonna 2000 julkaisema rallipeli, joka perustuu Trey Parkerin ja Matt Stonen animaatiosarjaan South Park.


title: South Park Rally

text: Peli on kolmas sarjaan perustuva peli, pelien "South Park" (1998) ja "Chef's Luv Shack" (1999) jälkeen.


title: South Park Rally

text: Peli julkaistiin PlayStation, Nintendo 64 ja Sega Dreamcast -laitteille ja PC:lle. PC-version vaatimuksina olivat Windows 95/98, Pentium 200 MHZ ja 3D-grafiikkakortti.


title: South Park Rally

text: Peliä pelataan erilaisissa kentissä erilaisilla hahmoilla. Pelin hahmoja ovat esimerkiksi Cartman, Stan, Kenny, Kyle, Chef ja muita sarjasta tuttuja henkilöitä. Pelin läpipelaamisessa on yhteensä 14 tasoa, jotka on tarkoitus pelata läpi noin 40-60 minuutissa.


title: Frans von Frenckell

text: Frans Wilhelm von Frenckell (vuoteen 1868 Frenckell; 19. maaliskuuta 1821 Turku – 24. toukokuuta 1878 Montreux, Sveitsi) oli suomalainen kauppaneuvos, kustantaja ja valtiopäivämies. Paperiteollisuus- ja kirjapainoalalla toimineen perheyrityksen johtamisen ohella Frenckell oli mukana myös useissa muissa aikansa merkittävissä teollisuusyrityksissä sekä valtiopäivätoiminnassa. Hänet aateloitiin vuonna 1868.


title: Frans von Frenckell

text: Frenckell-suvussa oli ollut kirjanpainajia jo useassa polvessa. Frans Frenckellin vanhemmat olivat kirjanpainaja Johan Christopher Frenckell ja Amalia Ulrika Tillman. Isä omisti J. C. Frenckell & Son -perheyrityksen, johon kuului yliopiston kirjapaino (Frenckellin kirjapaino). Frans Frenckell kirjoitti ylioppilaaksi Helsingfors lyceumista vuonna 1838 ja suoritti pari vuotta myöhemmin opintomatkan Keski-Eurooppaan, erityisesti Ranskaan ja Belgiaan, tutustuakseen sikäläiseen paperiteollisuuteen – perheyritykseen kuului nimittäin myös Tampereen paperitehdas, joka tuotti enemmän paperia kuin Suomen muut tehtaat yhteensä. Hänet nimitettiin 1842 tehtaan tekniseksi johtajaksi. Isä J. C. Frenckellin kuollessa kaksi vuotta myöhemmin perheyrityksen johto jaettiin kolmen pojan kesken: Frans sai kokonaan johdettavakseen Tampereen paperitehtaan, vanhin veli Johan Frenckell Turun kirjapainon sekä -kaupan ja nuorin Reinhold Frenckell Helsingin kirjapainon ja -kaupan. Kilpailuasetelman vuoksi veljesten välit tulehtuivat pian, ja Johan Frenckellin kuoltua lapsettomana vuonna 1856 Turun kirjapaino ja -kauppa myytiin ja Frans osti koko toiminimen itselleen. Frenckellin kirjapainon kannattavuus perustui määräaikaisesti myönnettäviin privilegioihin, jotka koskivat kaikkein tuottoisimpien julkaisujen painamista. Vaikka yritys menettikin yksinoikeuden virsikirjojen ja katekismusten painamiseen, se säilytti yksinoikeutensa Yliopiston almanakkaan lyhyttä katkoa lukuun ottamatta vuoteen 1888 asti.


title: Frans von Frenckell

text: Frenckell sai 1854 tukkukauppiaan oikeudet Tampereella ja 1860 Helsingissä, muutettuaan kaupunkiin samana vuonna. Hän laajensi henkilökohtaista liiketoimintaansa monelle eri alalle. Vuonna 1856 hän oli yksi Tampereen tulitikkutehtaan perustajista. Hänestä tuli 1867 Tampereen verkatehtaan osakas ja perusti myös Tampereelle kirjapainon Tampereen Sanomia varten. Viimeksi mainitun hän kuitenkin myi jo 1870. Helsingissä Frenckell oli puolestaan osakkaana Töölön sokeritehtaassa ja kaupungin kaasutehtaassa. Lisäksi hän omisti vuodesta 1856 Granforsin kartanon Närpiössä ja vuodesta 1870 Anolan kartanon Nakkilassa. Hän sai kauppaneuvoksen arvonimen 1865.


title: Frans von Frenckell

text: Frenckell oli kuulunut Tampereen kaupunginvanhimpiin 1845–1863. Hän oli ensimmäisten säätyvaltiopäivien kanslistina 1863–1864 ja seuraaville, vuoden 1867 valtiopäiville hänet valittiin porvarissäädyn edustajaksi ja puhemieheksi. Tultuaan seuraavana vuonna aateloiduksi nimellä "von Frenckell" hän osallistui valtiopäiville aatelissäädyssä 1872 ja 1877–1878. Valtiopäivillä von Frenckell esiintyi Tampereen etujen puolustajana. Hän oli myös 1858 Suomen Kustannusyhdistyksen perustajia ja sen puheenjohtaja sekä Helsingissä 1876 järjestetyn suuren teollisuusnäyttelyn kantava voima.


title: Frans von Frenckell

text: Von Frenckellin kuoltua 1878 perheyritys jaettiin jälleen hänen kahden poikansa kesken: Waldemar von Frenckell otti johtaakseen Tampereen paperitehtaan ja Carl Theodor von Frenckell Helsingin kirjapainon ja kustantamon. Frans von Frenckellin lapsenlapsia olivat muun muassa vuorineuvos Rafael von Frenckell, poliitikko ja urheilumies Erik von Frenckell sekä kirjailija Greta von Frenckell-Thesleff. "Hufvudstadsbladetin" päätoimittaja ja omistaja Arthur Frenckell oli hänen veljenpoikansa.


title: Maatalouden historia

text: Maatalouden historia kuvaa maatalouden kehitystä maanviljelyn synnystä nykyaikaan. Maanviljely sai alkunsa useassa paikassa eri puolilla maapalloa toisistaan riipumatta. Eräs näistä oli muinainen Lähi-itä. Tämän ohella maanviljely kehittyi samaan aikaan myös Kiinassa, Väli-Amerikassa, Etelä-Amerikassa, Pohjois-Amerikan itäisissä osissa ja Uudessa-Guineassa. Maatalousyhteiskunta levisi ympäri maailmaa. Teollisen vallankumouksen jälkeen alkoi kehitys kohti teollisuusyhteiskuntaa. Maatalous on joutunut väestönkasvun seurauksena tehostumaan ja laajenemaan valtavasti. Tehostumisesta uusin tekniikoin kutsutaan vihreäksi vallankumoukseksi.


title: Maatalouden historia

text: Lähi-idän ylängöillä ohra- ja vehnäheinät osoittautuivat helposti suojattavaksi kasveiksi ja kun tiettyjä lajeja suosittiin, ne yleistyivät vähitellen ja sitten sopeutuivat biologisesti ihmisen haluamalla tavalla. Samantapainen kehitys tapahtui hyödyllisten eläinlajien kanssa: lammas ja vuohi kotiutettiin ensimmäiseksi, sitten sika ja nauta. Nämä prosessit tapahtuivat Lähi-idässä ja Turkissa noin vuosina 9000–7000 eaa.


title: Maatalouden historia

text: Maatalouden aiheuttama kehityskulku tunnetaan parhaiten Lähi-idästä ja pitkään luultiin tuotantotalouden syntyneen siellä. Nykyään arvellaan, että samantapaiset ravinnon tuotantoon johtaneet prosessit ovat olleet käynnissä itsenäisesti myös Kaakkois-Aasiassa ja Amerikassa. On esitetty, että nauta olisi otettu Pohjois-Afrikassa kotieläimeksi ilman Lähi-idästä saatua esimerkkiä ja tämä keksintö on ajoitettu keramiikkalöytöjen perusteella suunnilleen samaan aikaan kuin Lähi-idässä.


title: Maatalouden historia

text: Kaukoidässä tapahtui viimeistään 5000 eaa. paikallisten kasvilajien, kuten riisin ja hirssin domestikaatio sekä eläinlajien osalta kesytettiin sika, nauta ja vesipuhveli. Amerikassa ensimmäisinä maatalouteen siirtyivät maissia ja papua viljelevät Keski-Amerikan intiaaniheimot noin vuonna 5000 eaa., mutta mm. kotieläinten pitäminen alkoi vasta tuhatkunta vuotta myöhemmin.


title: Maatalouden historia

text: Eurooppaan maanviljely ja karjanhoito alkoivat levitä Lähi-idästä kahta reittiä: Välimeren rannikkoa pitkin 4500–5000 eaa. ja Balkanin kautta Tonavan varsia pitkin Ukrainaan ja Reinin laaksoon päin, Länsi-Eurooppaan ehdittiin viimeistään 4000 eaa.


title: Maatalouden historia

text: Varhaisimpia Lähi-idässä viljeltyjä viljakasveja ovat olleet emmervehnä, yksijyvävehnä ja ohra.


title: Maatalouden historia

text: Viikuna on kaikkein vanhin viljelykasvi. Jordaniasta on löydetty arkeologisilta kaivauksilta todisteita, että niitä olisi viljelty ihmisravinnoksi 11 400 vuotta sitten eli tuhat vuotta aikaisemmin kuin esimerkiksi hirssiä, vehnää tai hernekasveja. Usein kaivauksilta löytyneitä kasveja on vaikeaa yhdistää maanviljelyn kehitykseen, mutta viikunoiden tapauksessa se on helpompaa: tietyt yleisesti syötäväksi kasvatetut viikunat eivät pysty lisääntymään ilman ihmisen apua ja siten voidaan olla arkeologisesti lähes varmoja, että niitä on kasvatettu tarkoituksella.


title: Maatalouden historia

text: Uusi-Guinea oli todennäköisesti ensimmäinen banaanin viljelypaikka. Siellä aloitettiin banaanien lisäksi myös taro-juurikkaiden viljely noin 10 220 – 9 910 vuotta sitten.


title: Maatalouden historia

text: Maatalouden kumous aiheutti vuosien 1690 ja 1800 välillä ennennäkemättömän maatalouden tuotannon kasvun Englannissa, kun sekä maanviljelyn että muun maataloustyön tuottavuus kasvoi. Nopean muutoksen taustalla olivat 1600-luvulla alkanut kehitys, jonka juuret olivat Flanderissa. Alankomaat olivat maatalouden mallimaa 1600-luvulla, mutta sodilta säästyneessä Englannissa taloudellinen toimeliaisuus näkyi jo 1600-luvun lopulla maatalouden tehostumisena, mitä voidaan sanoa maatalouden vallankumoukseksi, vaikka kehitystä jarrutti vuosien 1650-1750 välillä alhaisena pysynyt viljan hinta. 1700-luvulla maatalouden arvostus nousi. Fysiokraatit korostivat maatalouden asemaa todellisena tuotantona. Tämä propaganda sai sivistyneistön kiinnostumaan maataloudesta ja sen harrastamisesta tuli heidän huvitus.


title: Maatalouden historia

text: Jethro Tullin (1674–1741) mukaan multa oli kasvien ravinnon lähde ja hänen kehittämänsä rivikylvökoneen tarkoitus oli säästää multaa. Kylvökoneesta tuli tärkeä kehitykselle, vaikka ei ihan Tullin perusteiden mukaan. Valurautainen kääntöaura, jonka kehitti James Small 1770, oli tärkeä askel satojen parantamiseen. Aiemmin kaksivuoroviljelyssä toinen pelto oli ollut kesantona, mutta nyt kesantoalalla alettiin viljellä papuja, herneitä ja sinimailasta ja teollisuuden tarvitsemia kasveja kuten pellavaa, hamppua ja humalaa. Samalla karjan rehun määrä kasvoi, ja karja taas tuotti enemmän lantaa lannoitteeksi. Toimivan puimakoneen rakensi Andrew Meikle 1786 ja niittokoneen Patrick Bell 1826. Väestönkasvun ja rehun kasvattamisen lisääntyessä viljanhinta nousi 1700-luvun lopulla yli työläisten maksukyvyn. Tällöin aikaisemmin vain rehuksi kelvanneen perunan viljely lisääntyi nopeasti. Englannissa maatalouden koneellistaminen oli osa teollista vallankumousta ja muu Eurooppa tuli jäljessä. Saksalainen Justus von Liebig selitti 1840-luvulla kirjassaan kasvien fysiologian, ja tämä johti nopeasti keinolannoitetehtaan rakentamiseen 1847 Englantiin. Maatalouden uudet koneet olivat suurtilojen käytössä, ja pientilat jatkoivat pääosin vanhoilla menetelmillä. Koneellistaminen tuli myös vaatimaan tilakoon kasvattamista.


title: Maatalouden historia

text: Maatalouden voimakas koneellistuminen alkoi 1800-luvulla Yhdysvalloissa, jossa vallitsi pula työvoimasta. Siellä esiteltiin 1819 valurautainen aura, jonka osat oli standardisoitu ja varaosia oli siten saatavissa. Niitä valmistettiin 1850-luvulla John Deeren tehtaissa 15 000 kappaletta vuodessa. Viljan maailmankauppa laajeni 1800-luvun lopulla junien ja höyrylaivojen ansiosta. Yhdysvalloissa pystyttiin ennen lannoitteitakin tuottamaan viljaa niin halvalla, että entuudestaan omavarainen Eurooppa joutui painottamaan enemmän lihan tuotantoa. Lyhteiden tekeminen oli käsityötä kunnes Cyrus McCormick 1870 teki koneen, joka leikkasi viljan ja sitoi sen rautalangoilla lyhteiksi. 1890-luvulla Kaliforniassa ilmestyivät hevosvetoiset leikkuupuimurit, joita saattoi vetää 24–36 hevosta. 1860-luvulla Yhdysvaltalaiset maatalouskoneet olivat ylivoimisia Euroopankin markkinoilla. Kuljetusvälineiden kehityksen ja maatalouden koneellistumisen vuoksi hevosten määrä alkoi Englannissa ja Ranskassa vähetä 1900-luvun alkupuolella. Ensimmäinen polttomoottorilla toimiva traktori nähtiin pellolla 1904, ja Winnipegissä 1908 ollut näytöstilaisuus sai monet vakuuttuneeksi traktorin tulevaisuudesta. Traktori oli yleinen Yhdysvalloissa jo ensimmäisen maailmansodan aikana, mutta Euroopassa laajempi käyttö alkoi 1930-luvulla. Polttomoottoritoimisen itseliikuvan leikkuupuimurin esitteli Holt Caterpillar company vuonna 1911. Koneellistuminen laajeni myös voin valmistukseen. Wilhelm Lefeldt teki Saksassa ensimmäisen separaattorin 1876, ja ruotsalainen Gustaf de Laval teki siitä hyvin toimivan version 1879.


title: Maatalouden historia

text: Kasvien ja karjan jalostus sai teoreettisen taustan Charles Darwinin ja Gregor Mendelin töistä. Keinosiemennys oli kehitetty Venajällä 1910-luvulla, ja se levisi Eurooppaan 1930-luvulla. Siemennesteen pakastaminen kehitettiin 1949. Jalostuksella saatiin maatalouden tuotanto kasvamaan. Ennen keinolannoitteita peltoja oli lannoitettu navetan tuotolla, Perun guanolla tai Chilen salpietarilla. Nämä kuitenkin alkoivat ehtyä 1800-luvun lopulla. 1900-luvun alussa onnistuttiin eristämään ilmakehästä typpeä, joka on lisännyt todella paljon elintarvikkeiden tuotantoa. Sen käyttö lannoitteena on kasvanut nopeasti, vuonna 1938 2,5 miljoonaa tonnia ja vuonna 1970 jo 30 miljoonaa tonnia. 1960-luvulla alkanut vihreä vallankumous vei 1700-luvulta asti tapahtuneen maatalouden kehityksen tulokset käytäntöön kehitysmaissa. Ilman elintarvikkeiden tuotannon kasvua ei ihmiskunnan koko olisi voinut kasvaa nykyiselle tasolle. Thomas Malthusin ennusteet elintarviketuotannon ja väestönkasvun ristiriidasta jäi toteutumatta.


title: Idänselkova

text: Idänselkova ("Zelkova serrata") on Japanissa luonnonvaraisena kasvava jalavakasveihin kuuluva puu. Viljeltynä koristepuuna se on levinnyt muillekin mantereille. Lajia kasvatetaan myös bonsaina.


title: Idänselkova

text: Idänselkovan latvus on usein muodoltaan laakea tai pyöreä. Puun runsaat latvahaarat osoittavat tasaisesti eri suuntiin rungon sivuille ja yläpuolelle vaakatasosta pystytasoon. Nuorissa vuosikasvaimissa lehdet ovat selväruotiset ja vanhemmissa oksissa lyhytruotiset. Lehdet ovat muodoltaan suipot, suippokärkiset ja laidaltaan selvästi sahahampaiset. Lehtien syysvärityksenä ovat punaisen ja keltaisen sävyt.


title: Japaninmustamänty

text: Japaninmustamänty ("Pinus thunbergii") on mäntylaji, joka kasvaa alkuperäisenä Japanin ja Etelä-Korean rannikkoseuduilla. Se on nimetty tieteellisesti ruotsalaisen Carl Peter Thunbergin (1743–1828) mukaan.


title: Japaninmustamänty

text: Japaninmustamänty muistuttaa ulkonäöltään paljon Etelä-Euroopassa esiintyvää mustamäntyä eli euroopanmustamäntyä ("Pinus nigra"). Laji voi kasvaa ainakin 20-metriseksi puuksi. Sen jäykät neulaset ovat 7–12 senttimetriä pitkiä. Muita lajituntomerkkejä ovat melko valkoiset talvisilmut, jotka ovat vaalealaitaisten suomujen peitossa. Vanhojen puiden kaarna on tummanharmaata ja syväuurteista.


title: Japaninmustamänty

text: Japaninmustamäntyä kasvatetaan bonsaina.


title: Tragedian synty

text: Tragedian synty () on Friedrich Nietzschen vuonna 1872 ilmestynyt teos.


title: Nietzschen jälkeen

text: Nietzschen jälkeen: Miten tullaan filosofiksi on Giorgio Collin vuonna 1996 ilmestynyt kirja Friedrich Nietzschen ajattelusta.


title: Euroryhmä

text: Euroryhmä on euroalueen valtiovarainministereistä koostuva ryhmä, joka edistää jäsenvaltioiden yhteistoimintaa euroon liittyvissä asioissa. Valtiovarainministerien lisäksi ryhmään kuuluvat Euroopan komission talous- ja raha-asioista vastaava komissaari ja Euroopan keskuspankin pääjohtaja.


title: Euroryhmä

text: Euroryhmä kokoontui ensimmäisen kerran 4. kesäkuuta 1998 Luxemburgissa. Aluksi ryhmän puheenjohtajana toimi EU:n neuvoston puheenjohtajamaan valtiovarainministeri, tai puheenjohtajuuskierrossa seuraava sopiva jos puheenjohtajamaa ei ollut euroalueessa.


title: Euroryhmä

text: Vuonna 2004 euroryhmä päätti valita pysyvän puheenjohtaja kaksivuotiseksi kaudeksi, jonka voi uusia. Ensimmäinen pysyvä puheenjohtaja oli Luxemburgin pääministeri Jean-Claude Juncker vuosina 2005–2013. Hänen seurajakseen valittiin 21. tammikuuta 2013 Hollannin valtiovarainministeri Jeroen Dijsselbloem.


title: Euroryhmä

text: Euroryhmä kokoontuu yleensä kerran kuussa ennen EU:n talous- ja rahoitusasioiden neuvoston (Ecofin) kokousta, joka on osa Euroopan unionin neuvostoa. Varsinainen päätöksenteko tapahtuu Ecofinin kautta ja euroryhmän luonne on Lissabonin sopimuksen mukaan epävirallinen.


title: Jalkapallon Suomen Cup 1959

text:
Jalkapallon Suomen Cup 1959 oli cupin viides järjestämisvuosi. Osanotto-oikeus siihen oli kaikilla seuroilla. Kilpailuun osallistui 186 joukkuetta joista Mestaruus- ja Suomensarjan joukkueet, kaikkiaan 36, pääsivät ilman karsintaa 64 joukkuetta käsittävään varsinaiseen kilpailuun. Muiden 28 joukkueen selville saamiseksi pelattiin 3 karsintakierrosta.
Loppuotteluun selvisivät Valkeakosken Haka ja Helsingin IFK, ja se pelattiin 1.11. Olympiastadionilla. Ottelun voitti Haka 2-1(2-0).


title: Jalkapallon Suomen Cup 1959

text: Varsinaisen kilpailun 1. ja 2.kierros


title: Jalkapallon Suomen Cup 1959

text: Cup-mestarit: Aarre Klinga, Olli Mäkinen, Antti Nieminen, Aimo Pulkkinen, Esko Valkama, Veijo Valtonen, Kalle Kinnunen, Esko Malm, Eero Nieminen, Keijo Airola ja Juhani Peltonen. Joukkueen valmentajana toimi Walter Heinonen.


title: Onnelliset leikit

text: Onnelliset leikit on episodielokuva, jonka ovat ohjanneet Aito Mäkinen ja Esko Elstelä. Elokuva on vuodelta 1964 ja sisältää episodit "Tikku" ja "Juulia".


title: Onnelliset leikit

text: Molemmat ohjaajat olivat ensikertalaisia elokuvaohjaajina. Mäkinen oli toiminut kriitikkona ja elokuvakerhoissa, Elstelä oli teatteriohjaaja. Mäkinen teki itse käsikirjoituksen episodiinsa, Elstelän osuus pohjautui hänen vaimonsa Satu Waltarin pakinoihin Mäkisen ohjaus "Juulia" on onnea hehkuva rakkaustarina, Elstelän ohjaama tarina taas kesämökkitoilailua.


title: Onnelliset leikit

text: Elokuva sai aikalaiskritiikeissä pääosin hyvän vastaanoton ja se kokosi myös palkintoja. Yrjö Kemppi (Ilta-Sanomat) kirjoittaa arviossaan: "Juulia - - kuuluu muodoltaan tasapainoisimpaan ja kuvina kauneimpaan mitä meillä elokuvassa on aikaansaatu." myös 2000-luvun kriitikko arvelee myös Mika Waltarin ihailijoiden kiinnostuvan elokuvasta, sillä tapahtumapaikkana on Laukkoski Mika Waltarin mökkinaapurustossa. Näyttelijöinä on kirjailijan lapsenlapsia. Mäkisen ohjaama toinen episodi "Juulia" saa eräältä kriitikolta arvion: "Suomalaiseksi työksi poikkeuksellisen levollinen ja onnentäyteinen rakkausjutun kuvaus."


title: Pikimänty

text: Pikimänty ("Pinus rigida") on mäntylaji, joka kasvaa alkuperäisenä itäisessä Pohjois-Amerikassa. Lajia tavataan luonnonvaraisena Itä- ja Koillis-Yhdysvalloissa 17 osavaltiossa sekä Kanadassa Ontariossa ja Québecissa. Se on elinvoimainen. Pikimänty muodostaa laajoja metsiä erityisesti Pohjois-Amerikan itäosan rannikoilla.


title: Pikimänty

text: Pikimänty on suurimmillaan 31 metriä korkeaksi kasvava puu. Sen rungon punaruskea kaarna on syvästi ja epäsäännöllisesti uurteinen. Neulasia on kolme (tai viisi) yhdessä nipussa, ne ovat 5–10(–15) senttimetriä pitkiä ja kiertyneitä. Kävyt ovat kypsinä ruskeita, 3–9 cm pitkiä ja sulkeutuneena munanmuotoisia. Pikimänty on kasvultaan poikkeuksellinen mäntylaji, sillä se pystyy kasvattamaan uusia haaroja rungon jälkisilmuista esimerkiksi metsäpalon tuhottua puun osia.


title: Kolmioka

text: Kolmioka ("Gleditsia triacanthos") on hernekasvien heimoon kuuluva puu, joka kasvaa luontaisena Itä-Yhdysvaltojen sisäosissa. Lajia viljellään koristepuuna Euroopassa, erityisen runsaasti Välimeren maissa. Suomessa se menestyy vain eteläosissa, kasvuvyöhykkeillä 1–2.


title: Kolmioka

text: Kolmioka kasvaa kohtalaisen suureksi puuksi. Sen rungolla ja paksuilla oksilla on ryhminä vahvoja haarovia piikkejä. Viljeltäväksi on jalostettu piikkittömiäkin lajikkeita. Kolmioan hedelmät ovat hyvin isoja, 20–45 senttimetriä pitkiä ja käyriä tai kierteisiä palkoja.


title: Shellac

text: Shellac on yhdysvaltalainen rockyhtye, joka perustettiin 1992 Chicagossa. Yhtyeen jäsenet ovat Steve Albini (kitara ja laulu), Bob Weston (basso ja laulu) ja Todd Trainer (rummut ja laulu). Heidät on luokiteltu post-hardcore bändiksi, mutta he kuvaavat itseään "minimaaliseksi rock-trioksi."


title: Videra

text: Elisa Videra on etäneuvottelu- ja medianäyttöpalveluita ja -laitteita tarjoava yritys.


title: Videra

text: Yrityksen palveluja käytetään maailmanlaajuisesti. Elisa Videra työllistää noin 150 henkilöä ja yrityksen kiinteät toimipaikat sijaitsevat Suomessa, Ruotsissa, Norjassa, Tanskassa, Iso-Britanniassa, Alankomaissa ja Venäjällä.


title: Videra

text: Vuodesta 2010 lähtien Videra on ollut osa Elisa-konsernia. Videra toimii itsenäisenä tytäryhtiönä ja vastaa Elisa-konsernin visuaalisen kommunikaation ratkaisuista .


title: Videra

text: Videra on saanut ensimmäisenä suomalaisena yrityksenä Ciscon myöntämän "Cloud and Managed Services Program"-sertifikaatin korkeimman tason videoneuvottelupalveluilleen. CMSP-sertifikaatin on saanut 19 yritystä vuoden 2014 puoliväliin mennessä.


title: Videra

text: Videran liiketoiminta jakautuu kolmeen osa-alueeseen: etäneuvottelupalveluihin, virtuaalisiin asiakaspalveluratkaisuihin sekä medianäyttöpalveluihin. Elisa Videran palvelut sisältää suunnittelun, laitteiston, yhteydet, asennuksen, huollon sekä tukipalvelut .


title: Videra

text: Elisa Videran tuotteita ovat muun muassa terveystoimen toimialalle suunnattu Videra Virtual Home Care sekä erinäiset videoavusteiset asiakaspalveluratkaisut. Videra toimittaa lisäksi eritasoisia etäneuvottelu- ja medianäyttöratkaisuja.


title: Videra

text: Yritys yrittää kehittää jatkuvasti uusia visuaalisen kommunikaation ratkaisuja ja palvelukokonaisuuksia oman tuotekehitysosastonsa kautta .


title: Videra

text: Elisa Videra toimittaa palvelunsa täysin ulkoistettuna palveluna, avaimet käteen -periaatteella. Palvelumalli sisältää laitteet sekä itse palvelun, joka käsittää suunnittelun, asennuksen, huollon sekä tukipalvelut. Elisa Videran toimitusjärjestelmä on ISO9001 ja ISO14001 sertifioitu .


title: Kaikennielevä keskiyö

text: Kaikennielevä keskiyö on brittiläisen kirjailijan Clive Barkerin viisiosaisen fantasiaromaanisarjan Abarat kolmas osa. Sekä romaanin alkuteos (Abarat: Absolute Midnight) että sen suomennos julkaistiin vuonna 2011.


title: Kaikennielevä keskiyö

text: Sarjan kolmannessa osassa 16-vuotias Candy Quackenbushin palaa jälleen Abaratin maailmaan, jossa jokainen tunti on yksi ikuisen vuorokauden saari. Candy saa selville, että Abaratia uhkaa kaikennielevä keskiyö: Abaratin valtiattareksi haluava Mater Moninainen yrittää pimentää taivaan sammuttamalla auringot, kuut ja tähdet.


title: Rettig (suku)

text: Rettig on ruotsalainen ja suomalainen liikemiessuku, joka tunnettiin ennen varsinkin tupakkatehtailijoina. Suomalainen haara, joka omistaa Rettig Group (ent. P. C. Rettig & Co) -perheyrityksen on aateloitu vuonna 1898 nimellä von Rettig.


title: Rettig (suku)

text: Suku on alun perin Saksasta, josta Stephen Cerillius Rettig siirtyi 1790-luvulla Tanskan kautta Ruotsiin. Hänen poikansa ruukinpatruuna Pehr Christian Rettig loi merkittävän liiketoiminnan ja suku nousi pian merkittäväksi tekijäksi Ruotsin tupakka- ja rautateollisuudessa sekä laivanvarustuksessa. Rettigin tupakka tuli pian tunnetuksi Suomessakin. Stephen Rettigin pojanpoika Pehr Cerelius Rettig muutti vuonna 1845 Gävlestä Suomeen ja perusti Turkuun tupakkatehtaan, josta käynnistyi suvun liiketoiminta Suomessa. Hänen kuoltuaan lapsettomana tuli työn jatkajaksi Ruotsista hänen veljenpoikansa Fredric Rettig, joka vuonna 1898 aateloitiin nimellä "von Rettig". Hänen sukunsa esiteltiin samana vuonna Suomen Ritarihuoneelle numerolla 273.


title: Rettig (suku)

text: Suomen Rettigit vaikuttivat etupäässä Turussa ja suvun sukuhauta on Turun hautausmaalla.


title: Hääväki saapuu

text: Hääväki saapuu on suomalaisen Elokuu -yhtyeen ensimmäinen albumi, joka julkaistiin 11. huhtikuuta 2012. Albumin julkaisi EMI -levy-yhtiö.


title: Hääväki saapuu

text: Albumin ensimmäinen single "Soutaa huopaa" julkaistiin 19. tammikuuta 2012 ja siitä on julkaistu myös musiikkivideo. Kappale nousi parhaimmillaan Suomen virallisen singlelistan toiselle sijalle ja on pysynyt listalla yhteensä 16 viikkoa. 5. huhtikuuta julkaistiin musiikkivideo Elokuun toisesta singlestä "Saatilla". Se on taas puolestaan noussut Suomen virallisen singlelistan 11. sijalle. Itse albumin paras sijoitus Suomen virallisella albumilistalla on toinen sija. Albumin kolmantena singlenä julkaistiin kappale "Kullankaivaja". Myös siitä on julkaistu musiikkivideo.


title: Katsuo Takaishi

text: Katsuo Takaishi (; 14. lokakuuta 1906 – 13. huhtikuuta 1966) oli japanilainen uimari. Hän syntyi Osakassa ja kilpaili kesäolympialaisissa vuosina 1924 ja 1928. Jälkimmäisellä kerralla hän sai hopeamitalin 4 × 200 metrin vapaauintiviestistä ja pronssimitalin 100 metrin vapaauinnista.


title: Katsuo Takaishi

text: Takaishi oli ensimmäinen olympiamitalin uinnista saanut aasialainen. Hän kirjoitti vuonna 1935 kirjan uinnista Japanissa. Hän toimi loppuelämänsä ajan hallinnollisissa tehtävissä, opettajana ja valmentajana. Hallitus myönsi hänelle Shiju Hosho -palkinnon. Hän kuoli keuhkosyöpään vuonna 1966 ja pääsi International Swimming Hall of Fameen 1991.


title: Melvin Manhoef

text: Melvin Manhoef (s. 11. toukokuuta 1976 Paramaribo, Suriname) on hollantilainen vapaaottelija ja potkunyrkkeijä. Hän voitti Cage Ragen raskaansarjan mestaruuden vuonna 2005, voitettuaan Fabio Piamonten tyrmäyksellä ensimmäisessä erässä. Sittemmin Manhoef voitti potkunyrkkeilyssä It's Showtime 85MAX K-1 mestaruuden vuonna 2009, kun hän voitti Dénes Ráczin teknisellä tyrmäyksellä. Suomessa hänet tunnetaan hänen brutaalista tyrmäyksestä suomalaisottelijaa Mika Ilmèniä vastaan käydystä ottelusta.


title: Albert Thévenon

text: Albert Marius Thévenon (16. syyskuuta 1901 Lyon – 10. toukokuuta 1959 Pariisi) oli ranskalainen vesipalloilija. Hän kuului pronssia saaneeseen joukkueeseen vuoden 1928 kesäolympialaisissa Amsterdamissa.


title: Foucault/Nietzsche

text: Foucault/Nietzsche on vuonna 1998 julkaistu kirja, joka sisältää Michel Foucault'n kaksi Friedrich Nietzschen ajattelua käsittelevää esseetä. Tutkijaliiton julkaiseman teoksen ovat suomentaneet Turo-Kimmo Lehtonen ja Jussi Vähämäki. Esipuheen on kirjoittanut Mika Ojakangas.


title: Krokotiilimies (televisiosarja)

text: Krokotiilimies (eng. "The Crocodile Hunter") on vuosina 1997-2004 esitetty australialainen dokumenttisarja. Sarjassa esitettiin lukuisia villieläimiä ja otuksia ympäri maailmaa. Sarjaa juonsi edesmennyt Steve Irwin yhdessä vaimonsa Terrin kanssa. Sarjaa tehtiin viisi tuotantokautta 55 jakson verran. Sarjaa on Suomessa esittänyt Nelonen, Discovery ja viimeisimpänä Jim. Sarja sai myöhemmin kaksi spin-off sarjaa The Crocodile Hunter Diaries ja Croc Files.


title: Herrakansa viidakossa

text: Herrakansa viidakossa: Elisabeth Nietzschen elämäkerta () on Ben Macintyren vuonna 1992 julkaistu teos, joka kertoo Friedrich Nietzschen sisaresta, veljensä kirjallisen jäämistön hoitajasta Elisabeth Förster-Nietzschestä. Teoksen julkaisi suomeksi Nemo vuonna 2002. Sen ovat suomentaneet Jelena Vallenius ja Pirkko Talvio-Jaatinen.


title: Carla Marangoni

text: Carla Marangoni (13. marraskuuta 1915 Pavia – 18. tammikuuta 2018 Pavia) oli italialainen voimistelija. Hän kilpaili vuoden 1928 kesäolympialaisissa Amsterdamissa ja oli mukana saamassa hopeamitalia joukkuekilpailussa. Hän oli 12-vuotiaana yksi kaikkien aikojen nuorimmista naispuolisista olympiamitalisteista; nuorin oli hänen joukkoetoverinsa Gina "Popolo" Giavotti. Marangoni oli ammatiltaan kirjanpitäjä. Hän oli yksi ensimmäisistä naisista Italiassa, jolla oli ajokortti. Hän ei avioitunut koskaan, eikä hänellä ollut omia lapsia. Hänelle läheinen veljenpoika, milanolainen ylilääkäri Luigi Marangoni, kuoli 1981 Punaisten prikaatien murhaamana.


title: Carla Marangoni

text: Marangoni oli kuollessaan vanhin elossa ollut olympiamitalisti.


title: Luigina Perversi

text: Luigina Perversi (3. helmikuuta 1914 Pavia – 26. lokakuuta 1983) oli italialainen voimistelija. Hän kilpaili vuoden 1928 kesäolympialaisissa Amsterdamissa ja oli mukana saamassa hopeamitalia joukkuekilpailussa.


title: Montenegron romanit

text: Montenegron romanit ovat Montenegrossa asuva romanivähemmistö. Vuoden 1991 väestönlaskussa 3 282 henkilöä ilmoitti etniseksi taustakseen romanin, mutta todellisuudessa heitä arvioidaan olevan jopa 20 000. Montenegron romanit puhuvat romania, sekä serbiaa ja albaniaa.


title: Montenegron romanit

text: Montenegron historiallista romaniväestöä koskevia lähteitä on vähän. Niin sanotun vanhan Montenegron alueella eli ehkä vain 500 romania, mutta heidän määränsä valtion alueella lisääntyi Montenegron laajennettua vuodesta 1878 eteenpäin. Vanhan Montenegron romanit olivat ortodokseja ja he olivat hyvin sopeutuneita ympäröineeseen yhteiskuntaan. Vanha romaniväestö sulautui pitkälle muuhun väestöön 1900-luvun aikana, mutta esimerkiksi Barissa on edelleen heistä polveutuvia vanhojen tapojen mukaan eläviä romaneja. Suurin osa Montenegron nykyisestä romaniväestöstä on kuitenkin suhteellisen hiljattain muista Balkanin osista maahan tulleita. Viimeisin suuri aalto heitä tuli Kosovon sodan yhteydessä pakolaisina. Monet romanit tulevat lisäksi Montenegroon vain jatkaakseen sieltä muualle Eurooppaan. Kosovon sodan yhteydessä maahan tuli myös ashkaleja, jotka puhuvat äidinkielenään albaniaa. Heidän yhteytensä romaneihin ei ole selvä, mutta heidät luokitellaan usein yhteen.


title: Montenegron romanit

text: Montenegrossa on esiintynyt romanien vastaista mielialaa. Ehkä vakavin tapaus sattui vuonna 1995 Danilovgradissa. Tuolloin paikalliset raivostuivat 14-vuotiaan tytön raiskaustapauksesta, jonka epäiltynä oli kaksi romanimiestä. Romanit pakenivat Danilovgradista ja heidän asumuksensa poltettiin. Nykyisin lähes 40 % romaneista on työttömiä ja monet heistä asuvat paikoissa, joissa ei ole esimerkiksi puhdasta vettä. Maailmanpankin mukaan noin puolet romaneista on myös köyhyysrajan alapuolella. Erityisen huono tilanne on epävirallisissa asumuksissa asuvilla yleensä Kosovosta kotoisin olevilla romaneilla.


title: Montenegron romanit

text: Romanit ovat jääneet varsin vähälle huomiolle Montenegrossa. Heillä on oma järjestönsä, mutta sen toiminta on ollut rajoittunutta. Romaninkielisiä kouluja tai sen tuntiopetusta ei ole. Alle 10 % romanilapsista käy koulua ja koulua käyvätkin eristyvät usein muista yhteisen kielen puuttuessa. Suurin osa Montenegrossa nykyisin asuvista romaneista on uskonnoltaan muslimeja .


title: Sheila Echols

text: Sheila Ann Echols (s. 2. lokakuuta 1964 Memphis, Tennessee) on yhdysvaltalainen yleisurheilija. Hän kilpaili vuoden 1988 kesäolympialaisissa Soulissa 4 × 100 metrin viestijuoksussa ja pituushypyssä saaden ensin mainitussa kultamitalin.


title: Sheila Echols

text: Echols osallistui myös vuoden 1992 kesäolympialaisiin Barcelonassa ja sijoittui seitsemänneksi pituushypyssä.


title: E-Tower

text: E-Tower on pilvenpiirtäjä São Paulossa Brasiliassa. Sen rakentaminen aloitettiin vuonna 2002 ja saatiin valmiiksi 2005. Rakennus on toimistokäytössä, mutta siellä on myös pysäköintitiloja, ravintola ja kuntosali.


title: E-Tower

text: 37-kerroksinen pilvenpiirtäjä on 148 metriä korkea. Kokonaiskorkeus neljännestä maanalaisesta kerroksesta huipun helikopteritasanteelle asti on 161,9 metriä. Aluksi rakennuksesta suunniteltiin korkeampaa, mutta suunnitelmaa ei voitu toteuttaa vilkkaan helikopteriliikenteen ja Congonhasin lentokentän reittien vuoksi.


title: Lawsoninsypressi

text: Lawsoninsypressi ("Chamaecyparis lawsoniana") on valesypressien sukuun kuuluva alkuperältään pohjoisamerikkalainen havupuu. Nykyisin se on hyvin yleinen koristekasvi Euroopassa.


title: Lawsoninsypressi

text: Lawsoninsypressi kasvaa yleensä kymmenestä jopa viiteenkymmeneen metriä korkeaksi puuksi, jonka latvus on kartiomainen. Suurimmaksi se tulee alkuperäisellä elinalueellaan, ja suurin tunnettu puu Oregonin Siskiyoun kansallismetsässä on 69,8 metriä korkea sekä yli 3,6 metriä rungon halkaisijaltaan.


title: Lawsoninsypressi

text: Puun oksat ovat litteitä. Suomumaiset lehdet kasvavat tiheästi versojen myötäisenä. Lehdet kasvavat vastakkaisesti pareissa, ja ovat 2–3 millimetriä pitkiä. Ne ovat versojen päältä tumman sinivihreitä ja alta kalpeita, valkojuovaisia. Murskattuna lehdet tuoksuvat pihkalta ja persiljalta. Laji on yksikotinen, ja hede- ja emikävyt kasvavat vierekkäin samoilla oksilla. Lawsoninsypressin siemenkävyt ovat pallomaisia, 6–10 millimetriä pitkiä ja koostuvat 4–5 parista puutuneita käpysuomuja. Jokaisessa käpysuomussa on 2–4 siivekästä siementä.


title: Lawsoninsypressi

text: Lawsoninsypressiä tavataan luontaisena suppeilla alueilla Länsi-Yhdysvalloissa Luoteis-Kaliforniassa ja Lounais-Oregonissa. Sen levinneisyysalue on keskittynyt rannikolle, ja sitä esiintyy aivan merenpinnantasosta 1 700 metrin korkeuteen.


title: Lawsoninsypressi

text: Lawsoninsypressi on mereisen ilmaston puu, ja sen luontaiselle esiintymisalueelle ovat tyypillisiä viileät, sateiset kesät ja leudot talvet. Laji menestyy parhaiten savisissa hieta- ja hiesumaaperissä ja kalliosilla harjanteilla, mutta sitä esiintyy myös soisilla alueilla. Lawsoninsypressi muodostaa harvoin puhtaan yksilajisia metsiä ja kasvaa yleensä samoissa metsissä sitkankuusen, lännenhemlokin ja harmaapihdan kanssa.


title: Lawsoninsypressi

text: Lawsoninsypressi on IUCN:n luokituksen mukaan silmälläpidettävä. Aiemmin uhanalaisena pidetyn lajin levinneisyysalue on ollut kasvussa 2000-luvulla, vaikka aiemmin kansainvälinen kauppa aiheutti painetta lajin olemassaololle. Lisäksi "Phytophthora lateralis" -sienen leviämisen takia joillain paikoin lawsoninsypressin uusiutuminen on hidasta.


title: Lawsoninsypressi

text: Lajia on varsinkin 1800-luvulla ja 1900-luvun alkupuolella käytetty puutavaran lähteenä, mutta nykyään suurin osa aarniometsien vanhoista arvokkaista puista on jo kaadettu, ja käyttö on vähentynyt.


title: Lawsoninsypressi

text: Lawsoninsypressiä käytetään myös koristekasvina. Laji on tuotu Eurooppaan 1850-luvulla ja on nykyisin Euroopan yleisimpiä koristepuulajeja. Lawsoninsypressistä on jalostettu jopa yli 500 erilaista viljelylajiketta. Suomessa se on menestynyt huonosti viljeltynä aivan etelässä.


title: Lawsoninsypressi

text: Lawsoninsypressin kääpiömuotoinen lajike ’Ellwoodii’ eli joulusypressi (vanhalta nimeltään joulukataja) löydettiin 1920-luvulla Bishop’s Walthamin kylästä Isossa-Britanniassa. Siitä on tullut suosittu koristekasvi, joka tunnetaan Suomessa varsinkin joulukukkana.


title: Raul Kelecom

text: Raul Kelecom oli belgialainen jalkapalloilija. Hän kuului Université libre de Bruxelles'n joukkueeseen, joka sai pronssimitalin vuoden 1900 kesäolympialaisissa Pariisissa.


title: ’Round About Midnight

text: 'Round About Midnight on yhdysvaltalaisen jazz-muusikko Miles Davisin ensimmäinen sooloalbumi Columbia Recordsille. Se on äänitetty vuosina 1955 ja 1956 mutta julkaistu 1957. Albumin luettelotunnus on CL 949.


title: ’Round About Midnight

text: Albumi on saanut nimensä Thelonious Monkin sävellyksestä "'Round Midnight". Se oli Miles Davisin mieliballadi ja hän on levyttänyt sen useaan otteeseen.


title: ’Round About Midnight

text:
Levyn kansitekstin on tehnyt George Avakian. Hän on myös tuottanut levyn.
Albumi on julkaisut vuonna 2007 Sony BMG Music Entertainment sarjassa "Original Album Classics" 5xCD (Columbia 88697160382 CD1). Tässä artikkelissa käsitellyn albumin oheen on lisätty ylimääräiset kappaleet:


title: Frank Amankwah

text: Frank Amankwah (s. 29. joulukuuta 1971 Obuasi, Ashanti) on ghanalainen entinen jalkapalloilija. Hän kuului joukkueeseen, joka sai pronssimitalin vuoden 1992 kesäolympialaisissa Barcelonassa.


title: Frank Amankwah

text: Amankwah pelasi puolustajana. Hänen seuranaan oli muun muassa Asante Kotoko FC. Hän pelasi myös Saksassa, Alankomaissa ja Kreikassa.


title: Petr Čermák

text: Petr Čermák (s. 24. joulukuuta 1942 Praha) on Tšekkoslovakiaa edustanut soutaja. Hän kilpaili vuoden 1964 kesäolympialaisissa Tokiossa ja sai miesten kahdeksikossa pronssia. Hän osallistui myös vuoden 1968 kesäolympialaisiin Méxicossa ja sijoittui kahdeksikossa viidenneksi.


title: Josef Věntus

text: Josef Věntus (17. helmikuuta 1931 Kylešovice – joulukuu 2001) oli Tšekkoslovakiaa edustanut soutaja. Hän kilpaili vuoden 1956 kesäolympialaisissa Melbournessa ja sitten vuoden 1960 Rooman ja vuoden 1964 Tokion kesäolympialaisissa, joista kummassakin hän sai miesten kahdeksikossa pronssia.


title: Irmgard Seefried

text: Irmgard Seefried (9. lokakuuta 1919 - 24. marraskuuta 1988) oli saksalainen laulaja, äänialaltaan sopraano. Hän nousi suureen suosioon toisen maailmansodan jälkeen, kun hän esitti monia Mozartin ja Richard Straussin oopperoita. Hän lauloi useasti Elisabeth Schwarzkopfin lauluja.


title: Irmgard Seefried

text: Hän oli naimisissa itävaltalaisen viulistin, Wolfgang Schneiderhanin kanssa vuodesta 1948 aina kuolemaansa saakka. He saivat kolme lasta, joista yksi on näyttelijä Mona Seefried.


title: Irmgard Seefried

text: Irmgard Seefried esiintyi ensimmäisen kerran Suomessa Helsingin Konservatoriossa lokakuussa 1957 säestäjänään professori Erik Werba. Ohjelmassa oli Bartokin, Schumannin, Schubertin ja Wolfin lauluja.


title: Richard Nový

text: Richard Nový (s. 3. huhtikuuta 1937 Praha) on Tšekkoslovakiaa edustanut soutaja. Hän kilpaili nelikossa vuoden 1960 kesäolympialaisissa Roomassa ja kahdeksikossa vuoden 1964 kesäolympialaisissa Tokiossa, jossa hän oli mukana saamassa pronssia.


title: Valesypressit

text: Valesypressit ("Chamaecyparis") on sypressikasvien heimoon kuuluva havupuusuku. Sukuun kuuluu määrittelystä riippuen viidestä seitsemään lajia, joista kaksi kasvaa luontaisena Pohjois-Amerikassa ja loput kolmesta viiteen Itä-Aasiassa. Suvun edustajat ovat pienehköjä tai keskisuuria ainavihantia puita. Valesypressit muistuttavat ulkoisesti sypressejä ("Cupressus"), mutta toisin kuin useimmilla sypresseillä, valesypressien oksanhaarat ovat litteitä ja enintään hyvin niukasti särmäisiä, sekä kävyt ovat pienempiä.


title: Valesypressit

text: Suvun tieteellinen nimi "Chamaecyparis" on muodostettu muinaiskreikasta johdetuista kasvitieteellisen latinan matalaa tai suikertavaa tarkoittavasta etuliitteestä "chamae-" ja sypressiä tarkoittavasta sanasta "cyparis". Suvun suomenkielinen nimi viittaa puiden huomattavaan ulkoiseen yhdennäköisyyteen monien varsinaisten sypressien ("Cupressus") kanssa.


title: Valesypressit

text: Valesypressit ovat yksikotisia ainavihantia puita. Ne ovat tavallisesti haarautumattoman yksirunkoisia, ja useat suvun lajit voivat kasvaa hyvinkin suuriksi puiksi, mutta jotkin lajit voivat toisinaan jäädä myös pensasmaisiksi. Suurimmat suvun edustajat ovat enimmillään noin 70 metrin korkeuteen kasvavia lawsoninsypressejä ("Chamaecyparis lawsoniana") ja rungon ympärysmitaltaan jopa lähes kuuden metrin paksuisiksi kasvavia formosansypressejä ("Chamaecyparis formosensis"). Useat koristekasveiksi jalostetut lajikkeet ovat pensasmaisia kääpiömuotoja. Solakat oksat muodostavat tyypillisesti kartiomaisen latvuksen, joka saattaa vanhemmiten pyöristyä. Oksat ovat tavallisesti siirottavia tai riippuvia, mutta jalostetuilla muodoilla ne voivat olla myös pystyjä. Pienet oksanhaarat ovat useimmiten litteitä tai poikkileikkaukseltaan heikosti särmäisen vinoneliömäisiä, mutta pallosypressillä voivat olla myös liereitä. Sivuttaiset litteät versot haarautuvat tasossa muodostaen viuhkamaisen litteitä oksia. Versorangat ovat yleensä limittäisten suomulehtien peittämiä. Rungon kuori on tavallisesti väritykseltään punaruskeaa ja voi olla rakenteeltaan säikeistä, uurteista tai suomumaisina tai pitkittäisinä liuskoina hilseilevää.


title: Valesypressit

text: Lehdet ovat muodoltaan suomumaisia tai äimämäisiä ja tyvestään ruodittomia. Lehtiasento on ristikkäin vastakkainen. Tavallisesti puu tuottaa äimämäisiä varhaislehtiä vain taimena, kaikkien myöhempien lehtien ollessa suomumaisia myöhäislehtiä, mutta jotkin koristekäyttöön jalostetut lajikkeet saattavat säilyttää kapean äimämäisen lehtimuodon pysyvästi. Limittäin kasvavat suomumaiset myöhäislehdet ovat kaksimuotoisia siten, että litteän versorangan ylä- ja alapinnan litteät keskilehdet ovat tavallisesti pienempiä kuin litteän rangan laitoihin kiinnittyneet kourumaiset laitalehdet. Suomumainen lehti on muodoltaan vinoneliömäinen tai puikea, kärjeltään pitkäsuippuinen tai tylppä ja laidoiltaan ehyt. Lehdissä on pihkatiehyitä. Ilmarakoja on lähinnä litteän verson alapinnan puoleisilla lehtien pinnoilla. Ilmaraot ovat huomaamattomia, eivätkä muodosta lehtiin selkeitä juovia.


title: Valesypressit

text: Valesypressit ovat yksikotisia, ja erilliset hede- ja emikukinnot kehittyvät saman kasviyksilön eri oksiin. Kukinnot kehittyvät yksittäin versojen kärkiin. Hedekukinnot eli hedekävyt ovat hyvin pieniä ja muodoltaan lyhyen lieriömäisiä. Hedekäpy koostuu 8–16 rankaan ristikkäin vastakkaisesti asettuneesta hedelehdestä. Kunkin hedelehden alapinnalla on kahdesta kolmeen siitepölyä tuottavaa pölylokeroa, jotka ovat usein väritykseltään kirkkaan keltaisia tai punaisia.


title: Valesypressit

text: Emikukinnot eli kävyt ovat pieniä, ja vaihtelevat muodoltaan pallomaisesta hieman luumunmuotoiseen tai munanmuotoiseen. Käpy koostuu yleensä 8–12 kilpimäisestä käpysuomusta, jotka ovat asettuneet rankaan ristikkäin vastakkaisesti neljästä kuuteen pariin. Yksittäinen käpysuomu itsessään muodostuu yhteenkasvettuneesta emisuomusta ja peitinsuomusta. Kilpimäisen käpysuomun lapa voi olla muodoltaan neliömäinen, vinoneliömäinen tai monikulmiomainen. Käpysuomun keskellä on pieni peitinsuomun kärjestä muodostuva piikki. Yksi käpysuomu tuottaa tavallisesti useita siemeniä. Kävyn kärkeä lähinnä oleva suomupari on steriili, eikä tuota siemeniä. Siemenillä on kaksi kapeaa lenninsiipeä. Siementaimilla on kaksi sirkkalehteä.


title: Valesypressit

text: Monet valesypressit voivat elää satoja vuosia vanhoiksi. Vanhin tunnettu tarkasti määritetty suvun edustaja on ollut 1 755 vuotta vanha lawsoninsypressi. Joidenkin erittäin suurikokoisten formosansypressien on arveltu saattavan olla jopa noin 3 000 vuotta vanhoja, mutta näiden ikää ei ole määritetty tarkasti. Valesypressit voivat lisääntyä paitsi suvullisesta siemenistä, myös kasvullisesti taivukkaista.


title: Valesypressit

text: Valesypressit ovat havupuita, jotka kuuluvat sypressikasvien heimon alaheimoon Cupressoideae. Geneettisten tutkimusten perusteella valesypressit eivät ole erityisen läheistä sukua yhdellekään alaheimon muista suvuista, vaan muodostavat kauan sitten muista eriytyneen basaalisen sisarryhmän kaikki muut alaheimon suvut sisältävälle ryhmälle. Toisinaan valesypressilaji "Chamaecyparis hodginsii" luokitellaan erilliseen yksilajiseen sukuunsa "Fokienia" nimellä "Fokienia hodginsii", jolloin Valesypressit ja suku "Fokienia" olisivat toistensa lähimmät sukulaisryhmät. Valesypressien suvun tyyppilaji on pallosypressi ("Chamaecyparis thyoides").


title: Valesypressit

text: Valesypressilajit alkuperäalueineen: Nykyisen varsinaisiin sypresseihin kuuluvana pidetty nutkansypressi ("Cupressus nootkatensis" tai "Callitropsis nootkatensis") luokiteltiin pitkään valesypressien sukuun tieteellisellä nimellä "Chamaecyparis nootkatensis", mutta geneettiset tutkimukset ovat osoittaneet, ettei laji ole läheistä sukua valesypresseille.


title: Valesypressit

text: Nykyisin elävien lajien lisäksi valesypressien sukuun on kuvattu fossiilisten jäänteiden perusteella useita esihistoriallisia lajeja.


title: Valesypressit

text: Valesypressien luontainen levinneisyys on hajanainen. Niitä esiintyy Aasiassa itärannikolla sekä Pohjois-Amerikassa itä- ja länsirannikolla. Valesypressit ovat tyypillisesti vuoristoalueiden puita. Aasiassa sekä Japanin että Taiwanin vuoristoissa esiintyy kahtaa eri lajia. "Chamaecyparis hodginsii" kasvaa luontaisena laajalla alueella eteläisen Kiinan, Vietnamin ja Laosin vuoristoissa. Pohjois-Amerikassa lawsoninsypressiä esiintyy suppealla alueella Yhdysvaltain länsirannikolla Kalifornian ja Oregonin vuoristoissa ja pallosypressiä hajanaisesti alavilla rannikkoalueilla Yhdysvaltain itärannikolla ja Meksikonlahden rannikolla pohjoisesta New Hampshiresta lounaaseen Louisianaan.


title: Valesypressit

text: Valesypressit ovat tyypillisesti sopeutuneet kosteisiin metsiin. Lawsoninsypressi kasvaa Pohjois-Amerikan länsirannikon lauhkean vyöhykkeen havupuuvaltaisissa metsissä. Japaninsypressi ja hernesypressi kasvavat vuoristoisissa sekametsissä, usein veden äärellä. Pallosypressi kasvaa tyypillisesti metsäisillä soilla. "Chamaecyparis hodginsii" kasvaa lehtipuuvaltaisissa subtrooppisissa vuoristometsissä. Pallosypressi sietää seisovaa vettä, kun taas monet valesypressit tarvitsevat hyvin vettä läpäisevän maaperän.


title: Valesypressit

text: Valesypressit ovat tyypillisesti pitkäikäisiä puita. Ne kasvavat monin paikoin metsän latvuskerroksen yläpuolelle muita suuremmiksi ylispuiksi. Jotkin lajeista, kuten formosansypressi, voivat uusiutua ainoastaan luonnonmullistuksen kaadettua ympäröivää metsää.


title: Valesypressit

text: Monet valesypresseistä ovat nykyisin uhanalaisia. Kansainvälinen luonnonsuojeluliitto (IUCN) on määritellyt formosansypressin erittäin uhanalaiseksi sekä lajit "Chamaecyparis taiwanensis" ja "Chamaecyparis hodginsii" vaarantuneiksi. Lisäksi myös silmälläpidettäviksi lajeiksi määriteltyjen lawsoninsypressin ja japaninsypressin luonnonkannat ovat huomattavasti kärsineet nykyaikaisen metsäteollisuuden myötä.


title: Valesypressit

text: Valesypresseillä on sekä kulttuurillista että taloudellista merkitystä ihmisille. Suvun tuottamaa puuainesta on pidetty lahonkestävänä, kevyenä ja hyväntuoksuisena. Aasialaisten lajien puu on perinteisesti ollut hyvinkin arvostettua; sitä on käytetty Japanissa ja Taiwanilla varsinkin temppelien rakentamiseen. Japanissa kasvavien japaninsypressin ja hernesypressin kaatoa säännösteltiin Edo-kaudella; niiden kaataminen Kisojoen laaksosta oli sallittua ainoastaan ylhäisön käyttöön. Valesypressien puuta käytetään yhä nykyisin puurakentamiseen erityisesti Japanissa, vaikka käyttö onkin vähentynyt suurten puiden vähetessä. Pohjoisamerikkalaisen lawsoninsypressin puuainesta on myös käytetty laajalti metsäteollisuudessa. Lawsoninsypressiä on myös viety Japaniin, jossa valesypressipuun kysyntä on suurta. Pallosypressin puuta on käytetty puurakentamiseen lähinnä paikallisesti lajin kotiseudulla Yhdysvalloissa.


title: Valesypressit

text: Useat valesypressit ovat merkittäviä koristekasveja. Lawsoninsypressi on erittäin suosittu koristepensaana tai pienenä koristepuuna. Luonnossa hyvinkin suurikokoisesta lawsoninsypressistä on jalostettu lukuisia väritykseltään ja kasvutavaltaan poikkeavia lajikkeita, joista monet ovat pieniä ja pensasmaisia. Lawsoninsypressistä jalostettuja lajikkeita on rekisteröity enemmän kuin yhdestäkään muusta havupuulajista. Myös japaninsypressistä ja hernesypressistä on jalostettu lukuisia viljelylajikkeita koristekasvikäyttöön. Hernesypressi on suosittu myös puistopuuna Japanissa ja osissa Eurooppaa. Monien jalostettujen lajikkeiden lehdet ovat luonnonmuotojen suomumaisista myöhäislehdistä poikkeavasti pysyvästi neulasmaisia varhaislehtiä.


title: Treeniohjelma

text: Treeniohjelmalla tarkoitetaan liikuntaan tarkoitettua harjoitteluohjelmaa, jonka avulla voidaan harjoittaa tehokkaasti erilaisia lihaksia. Treeniohjelmiin kuuluvat normaalisti erilaiset kuntosaliohjelmat ja aerobiset harjoitteluohjelmat, joiden avulla lihaksia voidaan kasvattaa, polttaa rasvaa tai nostaa yleiskuntoa.


title: Treeniohjelma

text: Kuntosaliohjelmalla tarkoitetaan kuntosalilla käytettävää harjoitusohjelmaa, jonka avulla voidaan kehittää lihasten eri osa-alueita. Kuntosaliohjelman avulla voidaan nostaa voimaa lihaksissa, kasvattaa lihasten kokoa sekä muotoilla lihaksia. Kuntosaliohjelman voi laatia Personal trainer, hakea Internetistä tai kuntosaliohjelman voi tehdä itse.


title: Treeniohjelma

text: Kuntosaliohjelman tärkein seikka on, että kehittyminen on oikeaoppista ja tehokasta juuri halutulla tavalla sekä liikkeet tehdään oikein, jotta vältetään loukkaantumiset.


title: Jürgen Plagemann

text: Jürgen Plagemann (s. 28. joulukuuta 1936 Lauenburg, Schleswig-Holstein) on saksalainen entinen soutaja. Hän kilpaili vuoden 1964 kesäolympialaisissa Tokiossa ja sai miesten kahdeksikossa hopeaa. Hän edusti kotimaassaan Ratzeburger RC:ia.


title: Tasmaniansypressit

text: Tasmaniansypressit eli tasmanianpunapuut ("Athrotaxis") on havupuusuku sypressikasvien ("Cupressaceae") heimossa. Sukuun kuuluu kolme lajia, joita kasvaa luontaisena Länsi-Tasmanian vuoristossa.


title: Tasmaniansypressit

text: Tasmaniansypressit ovat ainavihantia puita, joista suurimmat kasvavat luonnossa 35 metriä korkeiksi. Puiden oksanhaarat ovat lyhyitä, lehdet pieniä ja kävyt samannäköisiä kuin sugilla ("Cryptomeria japonica"). Kaikki kolme lajia on tuotu viljelypuina Eurooppaan.


title: Germana Malabarba

text: Germana Malabarba (19. marraskuuta 1913 Pavia – 30. syyskuuta 2002) oli italialainen voimistelija. Hän kuului vuoden 1928 kesäolympialaisissa Amsterdamissa maansa joukkueeseen, joka sai hopeaa häviten Alankomaiden joukkueelle.


title: Dyyniketo-orvokki

text: Dyyniketo-orvokki ("Viola tricolor" ssp. "curtisii", syn. "V. tricolor" var. "maritima") on keto-orvokin merenrannoilla kasvava alalaji tai muunnos.


title: Dyyniketo-orvokki

text: Dyyniketo-orvokki on juurakollinen ja lähes aina monivuotinen, kun puolestaan keto-orvokin nimialalaji kallioketo-orvokki (ssp. "tricolor") on korkeintaan kaksivuotinen ja ohutjuurinen. Varsi on rento ja runsaasti haarova. Lehdet ovat kapeat ja mehevät. Dyyniketo-orvokin kukat ovat pienemmät kuin kallioketo-orvokilla, kooltaan 1,5 senttimetriä. Väriltään kukat ovat vaaleansiniset–tummanvioletit, verrattuna kallioketo-orvokin kirjavampiin usein kolmivärisiin kukkiin.


title: Dyyniketo-orvokki

text: Suomessa dyyniketo-orvokki kasvaa harvinaisena merenrantahietikoilla. Sitä on tavattu itäiseltä Suomenlahdelta Merenkurkun korkeudelle.


title: Avant (selain)

text: Avant on verkkoselain. Sen ydin eli selainmoottori pohjautuu Internet Explorerin ratkaisuun, joka on nimeltään Trident.


title: Avant (selain)

text: Avant on yksi EU:n määräämän Selainvalinnan esittämistä vaihtoehtoista. Artikkelin laatimisen hetkellä esitetään selaimen vaatiman muistitilan olevan 3.57 MB. Täysi selaimen lataus vie muistitilaa 17 MB. Esittelyverkkosivulla kerrotaan tuoreimman version olevan, niin sanotusti yhteensopivan tuoreimman IE-version 9 kesken. Versiotietoja ei kyetty löytämään suoralla haulla, artikkelin kirjoitushetkellä tuorein oli "Build 27". Se julkaistiin 29. helmikuuta 2012.


title: Avant (selain)

text: Suomenkielista versiota ei vielä ole Avant-selaimesta laadittu. Selain on Windows-käyttöjärjestelmille suunniteltu sekä laajennettavissa.


title: Kirkan diskografia

text:
Tämä artikkeli sisältää Kirkan diskografian.
"Listasijoitukset Suomen viralliselta singlelistalta (Single Top 20), Mitä Suomi soittaa -lista (1967-1988), Radio Ykkösen singlelista (1989-1993), Jukebox-lista (1975-1990), Suosikki-lehden singlelista (1972-1987), Rumba-lehden 50 hittiä (Rumba Top 50) (1992-2007), Suomen virallinen latauslista (Top 30) (2007->) ja Suomen Radiolista (Radio Top 20) (1988->).


title: Paulaner

text: Paulaner Brauerei GmbH & Co KG on saksalainen olutpanimo. Panimo sai nimensä italialaisperäisestä Paulan Pyhän Fransiskuksen veljeskunnan luostarista, joka perustettiin 1600-luvulla Müncheniin. Luostarin munkit panivat olutta ensimmäisen kerran vuonna 1631. Panimo maallistettiin 1800-luvun alussa. Nykyään Paulaner on Baijerin suurin panimo. Sen vuosituotanto on noin 2,6 miljoonaa hehtolitraa.


title: Jerry Livingston

text: Jerry Livingston (s. Gerald Levinson; 25. maaliskuuta 1909 – 1. heinäkuuta 1987) oli yhdysvaltalainen lauluntekijä. Hänen sävellyksiään ovat muiden muassa "A Dream Is a Wish Your Heart Makes", "Bibbidi Bobbidi Boo" ja "Casper the Friendly Ghost". Hänet otettiin Songwriters Hall of Fameen vuonna 1981.


title: Jerry Livingston

text: Livingston syntyi Denverissä, Coloradossa, ja opiskeli Arizonan yliopistossa. Muutettuaan New Yorkiin vuonna 1932 hän soitti pianoa tanssiorkestereissa, kunnes perusti omansa vuonna 1940. Vuonna 1949 hän muutti Hollywoodiin; hän sai Mack Davidin kanssa kolme Oscar-ehdokkuutta lauluista "Bibbidi Bobbidi Boo" ("Tuhkimo", 1950), "The Hanging Tree" ("Hirsipuu", 1959) ja "The Ballad of Cat Ballou" ("Paukkurauta-Kati", 1965). "The Ballad of Cat Ballou" toi Livingstonille lisäksi Golden Globe -ehdokkuuden. Hän sävelsi myös televisioon.


title: Jerry Livingston

text: Livingston teki uransa aikana yhteistyötä Davidin lisäksi muiden muassa Al Hoffmanin, Al Neiburgin, Marty Symesin, Milton Draken, Paul Francis Websterin, Dan Shapiron, Ralph Freedin, Mann Curtisin, Helen Deutschin, Mitchell Parishin, Milton Berlen, Allen Robertsin ja Bob Merrillin kanssa.


title: Jerry Livingston

text: Livingston kuoli Beverly Hillsissä.


title: Yvonne Van Bets

text: Yvonne Van Bets on belgialainen voimistelija. Hän kilpaili vuoden 1948 kesäolympialaisissa Lontoossa ja sijoittui joukkueensa kanssa yhdenneksitoista ja viimeiseksi naisten joukkuekilpailussa. Hän oli aloittanut harjoittelun kaksi vuotta ennen kisoja.


title: Yvonne Van Bets

text: Van Bets osallistui telinevoimistelun maailmanmestaruuskilpailuihin 1950 ja kolmiin Belgian-mestaruuskilpailuihin ennen kuin lopetti kilpaurheilun käsivamman takia vuonna 1953.


title: Hans Schnitger

text: Henri Carel Willem ”Hans” Schnitger (5. elokuuta 1915 Enschede – 2. maaliskuuta 2013) oli alankomaalainen hockeypelaaja ja olympiamitalisti.


title: Hans Schnitger

text: Schnitger kilpaili Berliinin kesäolympialaisissa 1936 ja kuului maansa pronssia saaneeseen joukkueeseen. Schnitger teki olympiaturnauksessa viidessä ottelussa yhteensä yhdeksän maalia.


title: Hans Schnitger

text: Scnitger kuoli perjantain ja lauantain välisenä yönä 2. maaliskuuta 2013, 97-vuotiaana.


title: René Sparenberg

text: René Sparenberg (3. joulukuuta 1918 Semarang, Alankomaiden Itä-Intia – 1. heinäkuuta 2013 Brevardin piirikunta, Florida, Yhdysvallat) oli alankomaalainen maahockeypelaaja. Hän kuului vuoden 1936 kesäolympialaisissa Berliinissä maansa pronssia saaneeseen joukkueeseen.


title: Jussi Helminen

text: Jussi Kalevi Helminen (s. 7. lokakuuta 1947 Turku) on suomalainen ohjaaja, näytelmäkirjailija ja teatterinjohtaja.


title: Jussi Helminen

text: Helminen opiskeli Teatterikoulussa ja suoritti koulun teatteritutkinnon vuonna 1971. Varsinaisen näyttämöuransa hänen on sanottu aloittaneen Turun ylioppilasteatterissa, vaikka hän oli 1970-luvun alkuvuosista lähtien mukana myös tuolloin alkunsa saaneen Ahaa-teatterin toiminnassa, joka keskittyi lasten- ja nuortenteatterin tuottamiseen.


title: Jussi Helminen

text: Vuonna 1986 Helminen siirtyi ohjaajasta teatterinjohtajaksi, kun hänet valittiin Oulun kaupunginteatterin johtajaksi. Hänen johtajakautensa kesti vuoteen 1990, ja sen aikana teatterissa nähtiin muun muassa vuonna 1987 paljon kohua herättänyt Jumalan teatterin performanssi, jonka Helminen oli varta vasten tilannut Teatterikorkeakoulusta herättämään keskustelua teatterin senhetkisestä tilasta.


title: Jussi Helminen

text: Vuonna 1990 Helminen siirtyi Oulusta Tampereen Työväen Teatterin johtajaksi. Hänen Tampereella vuoteen 1998 saakka kestäneellä johtajakaudellaan teatteriin saatiin uusi johtosäänto, jossa päätösvalta teatterin ohjelmistosta annettiin teatterinjohtajalle. Vuonna 2000 Helminen valittiin Espoon kaupunginteatterin johtajaksi. Helminen on virassaan ajanut näkyvästi uuden teatteritalon rakentamista Espooseen, ja vuonna 2011 Länsiväylä-lehti nimesi hänen ponnistuksensa Vuoden kaupunkiteoksi 2011.


title: Jussi Helminen

text: Helmiselle myönnettiin Pro Finlandia -mitali vuonna 1997. Vuonna 2010 Ruotsin kuningas nimitti hänet Pohjantähden ritarikunnan ritariksi ansioistaan pohjoismaisen teatteriyhteistyön edistäjänä.


title: Ruy de Freitas

text: Ruy de Freitas (24. elokuuta 1916 Macaé – 2. elokuuta 2012 Rio de Janeiro) oli brasilialainen koripalloilija. Hän kilpaili Lontoon kesäolympialaisissa 1948 ja kuului siellä pronssia saaneeseen joukkueeseen. Hän osallistui myös Helsingin kesäolympialaisiin 1952, missä Brasilia sijoittui kuudenneksi.


title: Ruy de Freitas

text: Koripallon maailmanmestaruuskilpailuissa 1950 Freitas kuului Brasilain neljänneksi sijoittuneeseen joukkueeseen. Etelä-Amerikan-mestaruuskilpailuissa hän voitti mestaruuden vuosina 1939 ja 1945. Hopealle hänen joukkueensa sijoittui vuonna 1947, ja pronssia tuli vuosina 1940 ja 1942. Lisäksi de Freitas joukkueineen päätyi viidennelle sijalle vuonna 1941.


title: Ruy de Freitas

text: Vuonna 1955 de Freitas valmensi joukkuetta, joka saavutti Etelä-Amerikan-mestaruuskilpailuissa pronssia.


title: Wittgensteinin hiilihanko

text: Wittgensteinin hiilihanko () on vuonna 2001 ilmestynyt kirja.


title: Wittgensteinin hiilihanko

text: Teoksen nimi juontuu vuonna 1946 tapahtuneesta filosofien Karl Popperin ja Ludwig Wittgensteinin väittelystä. Wittgenstein oli puhuessaan pyöritellyt käsissään hiilihankoa ja vaatinut Popperia esittämään esimerkin filosofisesta ongelmasta, joka ei olisi vain sanahelinää, "kielellinen sekaannus". Popper oli kertomuksensa mukaan vastannut: "Vierailevaa luennoitsijaa ei saa uhkailla hiilihangolla." Tällöin Wittgenstein olisi kertomuksen mukaan paiskannut hiilihangon lattiaan ja syöksynyt pois enää palaamatta. Tilannetta seurasi kumpaakin suuntausta kannattavia filosofeja, jotka eivät ole myöhemminkään päässeet yksimielisyyteen tapahtumien kulusta. Syntyi tietoteoreettinen ongelma, jonka nimi on Wittgensteinin hiilihanko.


title: Wittgensteinin hiilihanko

text: Kirjan tekijät, jotka ovat BBC:n toimittajia, lähestyvät anekdoottia kolmesta eri lähtökohdasta. Historiallisesti: miten kaksi wieniläistä pakolaista sattuivatkaan kohtaamaan Cambridgessa. Salapoliisitarinana: mitä oikein tapahtui ja miksi elossaolevat todistajat puhuvat siitä edelleen. Ja älyllisesti: mitä kiista oikein kertoo kielen merkityksestä.


title: Ehrhardt

text: Heinrich Ehrhardt oli saksalainen vuosina 1904–1922 Ehrhardt-merkkisiä ajoneuvoja valmistanut yritys. Sen perusti aikaisemmin Fahrzeugfabrik Eisenachilla toiminut Heinrich Ehrhardt, joka oli hankkinut kokemusta Wartburg- ja Dixi-autojen valmistuksesta. Yrityksen vetovastuu oli Ehrhardtin pojalla, Gustav Ehrhardtilla. Tuotantolaitokset sijaitsivat Düsseldorfissa ja Zella St. Blasiissa. Ehrhardt valmisti maineeltaan laadukkaita henkilöautoja sekä sotilasajoneuvoja.


title: Ehrhardt

text: Wartburgien tapaan ensimmäiset Ehrhardtit olivat Decauvillen lisenssillä valmistettuja. Vuosina 1904–1906 valmistetut mallit myytiin nimellä Ehrhardt-Decauville. Ensimmäinen itse suunniteltu auto oli vuonna 1905 esitelty Fidelio, jonka voimanlähteenä oli 1 272-kuutioinen kaksisylinterinen moottori. Vuodesta 1906 tuotevalikoima käsitti vain itse suunniteltuja malleja. Vuodesta 1909 alkaen autoissa oli nelisylinteriset sivuventtiilimoottorit. Malliston huipulla oli 50-hevosvoimainen, iskutilavuudeltaan 7 956-kuutioinen malli, joka esiteltiin vuonna 1913. Se oli ensimmäinen nelipyöräjarruin varustettu saksalainen auto.


title: Ehrhardt

text: Ensimmäisen maailmansodan aikana Ehrhardt valmisti Saksan asevoimille vuosina 1915–1919 yhteensä 33 E-V/4-panssariautoa, joita käytettiin pääasiassa itärintamalla. Sodan jälkeen ne olivat osallisina Sleesian kansannousuissa.


title: Ehrhardt

text: Sodan päätyttyä valmistuksessa oli kaksi henkilöautomallia: vuonna 1918 esitellyt nelisylinterinen ja 40-hevosvoimainen sekä kuusisylinterinen ja 55-hevosvoimaiset mallit. Yrityksen yhdistyttyä Szawen kanssa vuonna 1922 se jatkoi toimintaansa nimellä Ehrhardt-Szawe.


title: Sebastian Ingrosso

text: Sebastian Carmine Ingrosso (s. 20. huhtikuuta 1983) on ruotsalainen italialaistaustainen DJ, musiikkituottaja. Hän varttui Solnassa, Ruotsissa. Ingrosso oli osana Axwellin ja Steve Angellon kanssa Swedish House Mafiaa.


title: AKT-lehti

text: AKT-lehti on Auto- ja Kuljetusalan Työntekijäliiton jäsenlehti, joka ilmestyy 12 kertaa vuodessa. Lehti on ilmestynyt lähtien vuodesta 1957 ja sen levikki on yli 50 tuhatta kappaletta. Vuosina 2003–2012 lehden päätoimittajana toimi Hilkka Ahde.


title: Kazuo Misaki

text: Kazuo Misaki (, s. 25. huhtikuuta 1976 Chiba, Japani) on japanilainen entinen vapaaottelija. Hän voitti Priden välisarjan mestaruuden vuonna 2006 tuomariäänin Denis Kangia vastaan. Misaki on otellut myös Pancrasen ja Sengokun keskisarjan mestaruudesta, mutta hävisi molemmat titteliottelut. Misaki otteli ensimmäisen kerran Strikeforcessa 3. maaliskuuta 2012, jossa hän voitti Paul Daleyn tuomariäänin.


title: Tatsuya Kawajiri

text: Tatsuya Kawajiri (, s. 8. toukokuuta 1978 Ibaraki, Japani) on japanilainen vapaaottelija, joka on otellut UFC:ssä vuodesta 2014 lähtien. Hän voitti Shooton välisarjan mestaruuden vuonna 2004 tyrmättyään titteliottelussa Vitor Ribeiron. Kawajiri onnistui myöhemmin 2006 puolustamaan titteliään voitettuaan Joachim Hansenin, joka hylättiin potkaistuaan Kawajiria nivuseen. Hän pääsi myöhemmin ottelemaan DREAMin ja Strikeforcen kevyensarjan mestaruudesta, mutta hävisi molemmat ottelunsa.


title: Aito Mäkinen

text: Aito Uuno Mäkinen (4. tammikuuta 1927 Turku – 30. tammikuuta 2017 Helsinki) oli suomalainen elokuvaohjaaja, -tuottaja, -käsikirjoittaja ja ulkomaisten elokuvien maahantuoja.


title: Aito Mäkinen

text: Mäkisen ensimmäinen ohjaus oli episodielokuvan "Onnelliset leikit" osuus "Juulia", johon hän myös teki käsikirjoituksen. Hän oli aiemmin toiminut elokuvakerhoissa ja Suomen elokuva-arkistossa.


title: Aito Mäkinen

text: Mäkinen perusti nimeään kantavan Aito Mäkinen & Co Ky:n vuonna 1960. Vuonna 1978 se muutettiin osakeyhtiöksi ja 1980-luvun alussa myytiin Adams Filmi Oy:lle. Myöhemmin yhtiö käytti nimeä Suomen Elokuvamarkkinat Oy, kunnes lakkautettiin 1989. Yhtiön toimialana oli elokuvien maahantuonti, vuokraus ja välitys.


title: Aito Mäkinen

text: Aito Mäkinen oli mukana myös elokuva-alan järjestö- ja tiedotustoiminnassa, kuten alkuvuosien Studio-elokuvavuosikirjojen toimittajana.


title: Käärmemakrillit

text: Käärmemakrillit (Gempylidae) on ahvenkaloihin kuuluva heimo. Heimon lajeja tavataan kaikista valtameristä lämpimistä ja syvistä vesistä.


title: Käärmemakrillit

text: Varhaisimmat käärmemakrillien heimoon kuuluvien lajien fossiilit on ajoitettu eoseenikaudelle. Nykyään heimoon kuuluu 16 sukua ja noin 24 lajia. Lajeja ovat muun muassa käärmemakrilli ("Gempylus serpens"), öljykala ("Ruvettus pretiosus") ja kuta ("Thyrsites atun"). Käärmemakrillit ovat kooltaan keskikokoisia tai suuria kaloja ja ne voivat kasvaa 25–300 cm pitkiksi. Kalojen ruumis on tyypillisesti pitkulainen ja litteähkö. Suu on lajeilla suuri, hampaat kookkaat sekä torahammasmaiset ja alaleuka työntyy yläleukaa edemmäs. Käärmemakrilleilla on kaksi selkäevää, joista etummainen on pitkä ja matala. Selkäevän takana on eristäytyneitä eväkkeitä. Pyrstöevä on haarautunut ja vatsaevät alkeelliset tai puuttuvat kokonaan. Väriltään käärmemakrillit ovat tyypillisimmin ruskeita ja evät ovat tummat.


title: Käärmemakrillit

text: Käärmemakrillilajeja tavataan kaikista trooppisista ja subtrooppisista meristä. Ne elävät tyypillisesti syvissä vesissä 200–500 metrin syvyydessä ja osa lajeista tulee lähemmäs pintaa yöllä. Käärmemakrillit ovat nopeasti uivia petokaloja, jotka saalistavat pienempiä kaloja sekä kalmareita. Niitä saadaan sivusaaliina kalastettaessa tonnikaloja. Osa lajeista on hyviä ruokakaloja, mutta eräiden lajien liha on öljyistä ja pahanmakuista.


title: Grönroos

text: Grönroos on muun muassa seuraavien henkilöiden sukunimi:


title: Suunniteltu vanheneminen

text: Suunniteltu vanheneminen on kulutustuotteiden teolliseen suunnitteluun tai muotoiluun liittyvä ilmiö, jossa tuotteen valmistaja suunnittelee tuotteen siten, että tuote menettää käyttökelpoisuutensa ennen kuin kuluttaja on käyttänyt tuotteen loppuun. Näin tehdään yleensä siksi, että kuluttajat uusisivat kulutusosan tai ostaisivat uuden tuotteen useammin.


title: Suunniteltu vanheneminen

text: Suunnitellun vanhenemisen alkuna mainitaan Fordin ja General Motorsin kilpailu 20-luvulla. Ford valmisti kestävää T-mallia, mutta GM valitsi strategiaksi uudistaa mallin ulkonäköä vuosittain. Vähitellen Ford alkoi hävitä markkinaosuuttaan ja omaksui lopulta saman suunnitellun vanhenemisen käytännön. Esikuvana autojen vuosimalleille pidetään naisten vaatemuodin muutoksia. Charles Babbage kuvaili jo 1800-luvulla tuotteiden vanhenemista teollisen vallankumouksen luomaksi ilmiöksi, jossa koneet korvautuvat uusilla ennen kuin ne kuluvat loppuun.


title: Suunniteltu vanheneminen

text: Suunniteltua vanhenemista käsittelevät artikkelit ovat usein kannanottoja kestävän kehityksen puolesta tai halutaan vastustaa esimerkiksi hehkulamppujen käyttökieltoa, jolloin sen käyttöikä on noussut uutisaiheeksi. Suurimmat hehkulamppujen valmistajat kokoontuivat Sveitsin Genevessä 25. joulukuuta 1924 ja muodostivat kartellin, jossa hehkulampun kestoksi määriteltiin 1 000 tuntia, mikä vastaa noin yhden vuoden käyttöä. Sitä ennen lamppujen kestoikää oli tuotekehityksellä onnistuttu jatkamaan jopa 2 500 tuntiin. Kartellista käytettiin nimeä "Phoebus".. Hehkulampun käyttöikä on verrannollinen hehkulangan lämpötilaan ja valotehoon, mikä taas riippuu jännitteestä. Pienemmällä jännitteellä hehkulampun ikää saadaan kasvatettua, mutta samalla valoteho pienenee. Hehkulampun käyttöikää voi pitää parempana esimerkkinä kartellista kuin suunnitellusta vanhentamisesta.


title: Suunniteltu vanheneminen

text: 1 000 tuntia on useimmille hehkulampuille järkevä elinikä. Pidempi elinikä voidaan saavuttaa vain tehokkuuden kustannuksella: sähköä haaskautuu enemmän lämmöksi ja valoa syntyy vähemmän. Esimerkiksi oopperan kattolampun vaihtokustannukset voivat olla niin korkeita, että siihen kannattaa käyttää kestävämpää, tehottomampaa lamppua.


title: Suunniteltu vanheneminen

text: Saksalainen puolueeton tuotetestaussäätiö "Stiftung Warentest" on kyseenalaistanut suunnitellun vanhentamisen. Tutkimuksessaan se totesi, että vuosikymmenen aikana laitteiden käyttöiät ovat pikemminkin vähän pidentyneet. Joiltakin laitteilta kuluttajat eivät edes odota pitkää ikää, vaan vaihtavat esimerkiksi kännykkää tiuhaan tahtiin. Syynä ei ole kuluminen, vaan halu saada uusi, paremmin toimiva laite.


title: Suunniteltu vanheneminen

text: Vanhentaminen on elektronisten tuotteiden valmistuksessa vaihe, jossa tuotteet sijoitetaan joksikin ajaksi, yleensä useiksi tunneiksi, lämpökaappiin ja niissä pidetään virrat päällä. Toimenpiteen tarkoituksena on poistaa heikot tuotteet, sillä joukossa on aina joitakin valmistusvirheellisiä. Tuloksena vanhentamisesta kaikkien siinä olleiden laitteiden käyttöikä lyhenee, mutta niiden laatu saadaan tasaisemmaksi, koska viallisten on havaittu paljastuvan kohtuullisen lyhyen vanhentamisvaiheen jälkeen.


title: Suunniteltu vanheneminen

text: Valmistajat laskevat laitteille käyttöiän. Laskennalliset eliniät ovat todennäköisyyksiä isolle joukolle laitteita: kuinka monta prosenttia enintään vioittuu tietyn ajan kuluessa. Yleensä ei kuitenkaan voida osoittaa, että laite osaisi vioittua itsestään.


title: Suunniteltu vanheneminen

text:
Tuotteiden käyttöiän tahallinen lyhentäminen voidaan jakaa teknologiseen, materiaaliseen ja psykologiseen vanhenemiseen.
Teknologisen systeemin vanhenemisesta hyvä esimerkki on digitaaliset televisiolähetykset, jotka vanhensivat vanhat, ilman digisovitinta olevat analogiset televisiot. Älypuhelimet muuttivat käyttäjien kokemusta matkapuhelimista ja aiheuttivat vaihtotarvetta. Kun kuluttaja hyötyy uudesta tuotteesta enemmän kuin vanhasta, vanhenemista voidaan pitää positiivisena. Teknologinen kehitys esimerkiksi Mooren lain mukaan prosessoreissa on parantanut koneen tehoa, ei välttämättä tuottanut kuluttajalle lisähyötyä ja vanhenemista voidaan silloin pitää negatiivisena. Teknologisesti tuotteelle voidaan asettaa kuolinpäiväys, jolloin jokin osa lopettaa toimimisen asetetun rajan jälkeen. Hehkulamppuhuijaus-dokumentissa on esimerkkinä tulostimet, jossa siru rajasi tulosteiden määrän. Toinen esimerkki oli ensimmäisten iPhone-mallien kiinteät akut, joita ei voinut vaihtaa. Tulostimista ja kahvikoneista on löydetty laskureita, jotka pysäyttävät koneen toiminnan 18 000 tulosteen tai 3 000 kahvikupillisen jälkeen. Valmistajien mukaan tässä vaiheessa pöydän tai lattian pilaavan mustevuodon riski on noussut niin korkeaksi, että lisäkäyttö ei kannata.


title: Suunniteltu vanheneminen

text: Materiaalisella vanhenemisella tarkoitetaan heikkojen materiaalien käyttöä, minkä vuoksi tuote nuhjaantuu tai hajoaa ennenaikaisesti. Nuhjaantuminen voi olla haluttuakin, kuten esimerkiksi joidenkin farkkumallien suhteen. Jonkinasteinen nostalginen patina voi olla haluttua myös huonekaluissa. Negatiivista nuhjaantuminen on silloin, kun kuluttaja hylkää tuotteen sen kuluneen ulkonäön vuoksi.


title: Suunniteltu vanheneminen

text: Psykologisella vanhenemisella tarkoitetaan kuluttajan mielikuvan tuotteesta muuttuvan hylkiväksi, kun tarjolla on muotoilultaan ja materiaaliltaan muodikkaampia tai toiminnoiltaan uusia malleja, joilla pyritään saamaan kuluttaja häpeämään vanhaa laitettaan.


title: Suunniteltu vanheneminen

text: Taloustieteen professori Tyler Cowenin mukaan vanhenemiselle on esitetty seuraavia syitä:


title: Suunniteltu vanheneminen

text: Cowenin mukaan syyt 1 ja 2 ovat järkeviä, syy 3 päätösteoreettisesti epälooginen ja syy 4 mahdollinen mutta tuskin aiheuttaa kovin valtavia haittoja.


title: Suunniteltu vanheneminen

text: Monet tunnetut tuotteet, kuten Rolls-Royce, kuitenkin päinvastoin myyvät nimenomaan maineellaan kestävyydestään. Tunnetut brändit ("logot") ovatkin tärkeä keino signaloida kuluttajille, että jokin tuote on laadukas tai kestävä ja kiertää ongelmaa 4.


title: Suunniteltu vanheneminen

text: Vastaavasti esimerkiksi autoissa kestävyys on parantunut ajan mittaan ja siksi kuluttajat hankkivat uusia autoja entistä harvemmin. Ongelma 2. lieveneekin usein ajan myötä.


title: Suunniteltu vanheneminen

text: Professori Philip Kotlerin mukaan suuri osa väitetystä suunnitellusta vanhenemisesta onkin vain tuotteita jatkuvasti parantavien teknologisten ja kilpailullisten voimien toimintaa.


title: Suunniteltu vanheneminen

text: Yhdeksi keinoksi eliniän lyhentämiseen on mainittu se, että televisioissa ja tietokoneissa voidaan kuumuutta huonosti sietävät kondensaattorit sijoittaa herkästi kuumenevaan paikkaan. Tämä voi olla myös tulos huonosta suunnittelusta. Kuluttajille tarjotaan usein laaja valikoima erihintaisia tuotteita. Halvempiin valitaan halvemmat materiaalit ja niiden käyttöiän voidaan olettaa myös olevan lyhyempi. Kuluttajatuotteiden valmistajien ei ole järkevää uhrata pitkään käyttöikään, jos hinta nousee liian korkealle.


title: Suunniteltu vanheneminen

text: Lyhyen käyttöiän ongelmaa on yritetty ratkaista kuluttajien omilla korjauspajoilla. "Repair Cafés" -liike alkoi vuonna 2009 Amsterdamissa, ja se on sittemmin levinnyt myös Saksaan.


title: Meher Baba

text: Meher Baba (oik. Merwan Sheriar Irani, devanagari: मेहेर बाबा, ) (25. helmikuuta 1894 – 31. tammikuuta 1969) oli Intiassa syntynyt mystikko ja guru. Hänen vanhempansa olivat Iranista ja uskonnoltaan zarathustralaisia. Baban nuoruutensa merkittävin tapahtuma oli kohtaaminen muslimipyhimyksen Hazrat Babajanin kanssa. Baba ilmoitti vuonna 1954 olevansa aikansa avatar, jumala ihmisen hahmossa.


title: Meher Baba

text: Baba aloitti 10. heinäkuuta 1925 loppuelämän kestäneen hiljaisuuden ja kommunikoi kirjainlevyn ja erikoisen viittomakielensä avulla. Baba vietti lähimmistä oppilaistaan koostuneen yhteisönsä, mandalin, kanssa pitkiä ajanjaksoja erakkoelämää, jona aikana hän usein paastosi.


title: Meher Baba

text: Baba matkusti vuonna 1931 ensi kertaa länteen, jonne hän matkusti myöhemmin useasti. Loukkaannuttuaan kahdessa auto-onnettomuudessa Yhdysvalloissa ja Intiassa vuosina 1952 ja 1956 Baban kävelykyky kärsi merkittävästi. Vuonna 1962 hän kutsui länsimaiset seuraajansa Intiaan suureen darshaniin, jonka nimi oli "The East-West Gathering". Huolestuttuaan kasvavasta LSD:n ja muiden psykedeelien käytöstä Baba totesi vuonna 1966 että kyseisillä aineilla ei ole todellisia etuja. Heikkenevästä kunnostaan huolimatta Baba jatkoi "yleismaailmallista työtään" – joka sisälsi paastoamista, erakoitumista – kuolemaansa 31. tammikuuta 1969 asti. Baban hautapyhätöstä Meherabadissa Maharashtran osavaltiossa on muodostunut pyhiinvaelluspaikka.


title: Kopeisk

text: Kopeisk () on teollisuuskaupunki Tšeljabinskin alueella Venäjällä ja sijaitsee heti miljoonakaupunki Tšeljabinskin itäpuolella. Vuoden 2010 väestönlaskennan mukaan Kopeiskin väkiluku oli 137 601 henkeä.


title: Scholz

text: Scholz voi viitata seuraaviin henkilöihin:


title: Myanmarin vaakuna

text: Myanmarin vaakuna on Myanmarin tunnus lipun ja kansallislaulun ohella. Sen nykyinen versio otettiin käyttöön vuonna 2008 uuden perustuslain myötä.


title: Myanmarin vaakuna

text: Vaakunan keskellä on valtion kartta. Kummallakin puolella on leijona, jotka ovat tyypillisiä hahmoja paikallisessa kuvataiteessa, ja ne edustavat viisauden hillitsemää voimaa. Vaakunaa ympäröivät perinteiset myanmarilaiset kukkakuviot. Ylhäällä on sosialismin aikana lisätty viisisakarainen tähti.


title: Kuusikarvajalka

text: Kuusikarvajalka ("Calliteara abietis") on melko harvinainen, harmaankirjava yöperhonen. Vanhemmassa kirjallisuudessa se esiintyy kuusikehrääjänä.


title: Kuusikarvajalka

text: Keskikokoinen yöperhonen, jonka naaraat ovat selvästi koirasta kookkaampia ja sävyltään vaaleampia. Siipien pohjaväri on harmaanruskea, naaraalla vaaleanharmaa ja etusiiven poikki kulkee selvästi kahdesta kolmeen mustan- tai tummanruskeaa poikkijuovaa, joista uloimmainen on selvästi mutkitteleva. Sen ja siiven ulkoreunan välissä on vaalea poikkijuova. Siiven ulkoreunan ripsissä vuorottelevat vaaleat ja tummat alueet. Takasiivet ovat harmaanruskeat ja niissä on himmeä, tumma keskitäplä. Siipiväli on naaraalla 47–56 mm, kun koiraat jäävät 38–45 mm kokoon.


title: Kuusikarvajalka

text: Toukka on vihreä ja hyvin pitkäkarvainen. Sen kyljillä ja selässä on mustavalkoiset pitkittäisjuovat. Jaokkeissa 4–7 on kellanruskeat karvatupsut, joiden sivut ovat valkoiset. Pään sivuilla on pitkät, mustat, eteenpäin osoittavat karvatupsut ja jaokkeessa 11 pitkä keltainen perätupsu. Toukka kasvaa 32–42 mm pitkäksi.